edu4u - ΑΙΣΘΗΤΙΚΗΣ ΚΑΙ ΚΟΣΜΗΤΟΛΟΓΙΑΣ-ΤΕΙ ΙΘΕΣ/ΝΙΚΗΣ\n639 - ΑΙΣΘΗΤΙΚΗΣ ΚΑΙ ΚΟΣΜΗΤΟΛΟΓΙΑΣ-ΤΕΙ ΙΘΕΣ/ΝΙΚΗΣ\nΤο περιεχόμενο σπουδών του Τμήματος Αισθητικής, καλύπτει το γνωστικό αντικείμενο της πρόληψης και της αποκατάστασης δερματικών προβλημάτων, τη συμπτωματική αποκατάσταση ενδοκρινολογικών προβλημάτων με τη χρήση των ενδεδειγμένων κατά περίπτωση θεραπευτικών μέσων.\nΣυμβάλλει, τόσο στην ανάδειξη των χαρακτηριστικών, όσο και στη βελτίωση των ατελειών του προσώπου. Βελτιώνει και καλύπτει αισθητικές βλάβες με εξειδικευμένες τεχνικές επικάλυψης, προσφέροντας υπηρεσίες στο χώρο του θεάματος και της τέχνης. Ενισχύει θετικά την ψυχική ισορροπία του ατόμου.\nΔΟΜΗ ΤΩΝ ΣΠΟΥΔΩΝ:\nΗ διάρκεια σπουδών στο Τμήμα Αισθητικής είναι οκτώ (8) εξάμηνα. Κατά τη διάρκεια των επτά (7) πρώτων εξαμήνων, οι σπουδές περιλαμβάνουν θεωρητική διδασκαλία, εργαστηριακές ασκήσεις, φροντιστήρια, σεμινάρια, επισκέψεις σε χώρους παραγωγής, σε νοσοκομεία για την αξιολόγηση και αντιμετώπιση αισθητικών προβλημάτων που έχουν σχέση με ακμή, υπερτρίχωση κ.ά.\nΕπίσης, ο φοιτητής αναλαμβάνει την εκπόνηση εργασιών με έμφαση στη μελέτη περιπτώσεων και στην ομαδική εργασία.\nΤα μαθήματα χωρίζονται σε τέσσερις κατηγορίες:\nΜαθήματα γενικής υποδομής, μαθήματα ειδικής υποδομής, μαθήματα ειδικότητας, μαθήματα ανθρωπιστικών και καλλιτεχνικών σπουδών. Το όγδοο (8ο) εξάμηνο περιλαμβάνει την πρακτική άσκηση στο επάγγελμα καθώς και εκπόνηση πτυχιακής εργασίας.\nΗ πρακτική άσκηση πραγματοποιείται σε χώρους παραγωγής, εργαστήρια και άλλους χώρους εργασίας της ειδικότητας με σκοπό την εμπέδωση των γνώσεων των προηγούμενων εξαμήνων, την παροχή δυνατότητας ανάπτυξης πρωτοβουλιών καθώς και τη δυνατότητα ανάπτυξης ικανοτήτων επίλυσης προβλημάτων και ομαδικής εργασίας.\nΤέλος, η πτυχιακή εργασία πριν από τη λήψη του πτυχίου δίνει τη δυνατότητα στο σπουδαστή να αποκτήσει την εμπειρία μελέτης σε βάθος ενός θέματος της ειδικότητας, είτε με πειραματική, είτε με συνθετική εργασία και με κατάλληλη βιβλιογραφική ανασκόπηση, με έμφαση στην ανάπτυξη των προσωπικών ικανοτήτων του σπουδαστή.\nΟι απόφοιτιο των Τμημάτων Αισθητικής μπορούν να εργαστούν:\nα) ΩΣ ΕΛΕΥΘΕΡΟΙ ΕΠΑΓΓΕΛΜΑΤΙΕΣ (Ινστιτούτο),\nβ) ΣΕ ΙΝΣΤΙΤΟΥΤΑ ΑΙΣΘΗΤΙΚΗΣ, φαρμακεία και καταστήματα καλλυντικών, στο θέατρο, τον κινηματογράφο και την τηλεόραση.\nΜπορούν να συνεχίσουν τις σπουδές τους σε Τμήματα Φαρμακευτικής μετά από κατατακτήριες εξετάσεις.\nΗ σχολή αισθητικης περιλαμβανει γνώση σχετικά με μανικιούρ?\nΥποβλήθηκε πριν από 2042 ημέρες\nΑΠΟΣΤΟΛΗΣ ΚΟΥΤΡΟΥΜΠΕΛΗΣ Σάββατο, 19 Μαρτίου 2016\nΌχι αυτό αφορά σε προγράμματα μεταδευτεροβάθμιας και όχι τριτοβάθμιας εκπαίδευσης.\nκκκκμμμμ Σάββατο, 18 Ιουνίου 2016\nπολύ κακώς το τμήμα δεν ασχολείται με τα νύχια. είναι εξάρτημα του δέρματος και η σωστή γνώση του θέματος θα προλάμβανε πολλές άσχημεςκαταστάσεις που προκύπτουν απο άγνοια και ό\nΥποβλήθηκε πριν από 1950 ημέρες\n----- Σάββατο, 19 Μαρτίου 2016\nΜπες εδώ: http://www.teiath.gr/seyp/aesthetics/ για να μάθεις περισσότερα. Είναι το επίσημο site του τμήματος.\nΠοσο λετε να πεσει η σχολη φετος...? γυρω στο 500....παιζει καθολου ή μπα?...\nΥποβλήθηκε πριν από 2300 ημέρες\nvasso Τρίτη, 15 Σεπτεμβρίου 2015\nMono me panellinies pernas safti tin sxoli? Gt egw exw teleiwsei idi iek aisthitikis.... Mporw na mpw k me allo tropo xwris panellinies? SAS parakalw as m apantisei kapoios!\nΥποβλήθηκε πριν από 2228 ημέρες\nΘεοδώρα Σάββατο, 12 Δεκεμβρίου 2015\nοχι... μονο με πανελληνιες εξετασεις\nΒασω Δευτέρα, 21 Σεπτεμβρίου 2015\nΛογικα μονο με πανελληνιες περνας...\nΥποβλήθηκε πριν από 2222 ημέρες\nΠΛΗΡΟΦΟΡΙΕΣ ΕΠΑΓΓΕΛΜΑΤΟΣ: Αισθητικός\nΟρισμός: Ο επαγγελματίας αισθητικός περιποιείται το ανθρώπινο πρόσωπο και σώμα, με στόχο τη διατήρηση ή και τη βελτίωση της φυσικής κατάστασης του δέρματος και γενικότερα της εξωτερικής εμφάνισης των ατόμων.\nΠεριγραφή: Ο αισθητικός ασχολείται με την περιποίηση, τη θεραπεία και τον καλλωπισμό του προσώπου ή του σώματος των πελατών του, με στόχο τη βελτίωση της εμφάνισής τους. Αναλυτικότερα, εξετάζει την κατάσταση των ιστών του δέρματος του προσώπου και του σώματος, επιλέγει την κατάλληλη για την περίπτωση αγωγή (καθαρισμός προσώπου, θεραπεία ακμής, απολέπιση, αναζωογόνηση και τόνωση των κυττάρων του δέρματος, λιποδιάλυση, σύσφιξη κ.λπ.) και προχωρεί στην εφαρμογή της.\nΕπίσης, αναλαμβάνει την απομάκρυνση της ανεπιθύμητης τριχοφυΐας από περιοχές του προσώπου και του σώματος, αλλά και άλλες εργασίες, όπως μακιγιάζ, μανικιούρ, πεντικιούρ κ.λπ. Στο πλαίσιο της εργασίας του ο αισθητικός χρησιμοποιεί ειδικά εργαλεία και μηχανήματα, όπως μηχανήματα ατμού, σύσφιξης μυών, υπέρυθρων ακτινών, αποτρίχωσης κ.ά., καθώς και ειδικά προϊόντα, όπως ενυδατικές κρέμες, αιθέρια έλαια, οξέα φρούτων, μάσκες σύσφιξης και ομορφιάς, αμπούλες, βότανα κ.ά.\nΠροϋποθέσεις άσκησης: Για την άσκηση του επαγγέλματος απαιτείται η έκδοση αντίστοιχης άδειας.\nΕκπαίδευση: Στο αντικείμενο της αισθητικής μπορεί κανείς να ειδικευτεί στο τμήμα Αισθητικής της Σχολής Επαγγελμάτων Υγείας και Πρόνοιας των Τ.Ε.Ι., στα αντίστοιχα τμήματα των δημόσιων και ιδιωτικών Ινστιτούτων Επαγγελματικής Κατάρτισης (Ι.Ε.Κ.) και στον Τομέα Αισθητικής-Κομμωτικής των ΤΕΕ.\nΣπουδαιότητα: Ο αισθητικός θα πρέπει να διαθέτει δεξιοτεχνία, σταθερότητα στις κινήσεις των χεριών, καλή υγεία και σωματική αντοχή. Επίσης, θα πρέπει να διαθέτει υπευθυνότητα, υπομονή και ηρεμία, ενώ πολύ σημαντική είναι η κοινωνική δεξιότητα και η καλαισθησία. Επιπλέον, ο αισθητικός θα πρέπει να φροντίζει να ενημερώνεται συνεχώς για τα νέα προϊόντα, καλλυντικά, μηχανήματα κ.ά. και γενικά να παρακολουθεί τις εξελίξεις στο χώρο του. καθώς οι πελάτες είναι συνήθως απαιτητικοί. Τέλος, επειδή ο ίδιος ο επαγγελματίας λειτουργεί και ως πρότυπο για τους πελάτες του, θα πρέπει να φροντίζει η εμφάνισή του να είναι ιδιαίτερα προσεγμένη.\nΜέλλον: Καθώς το βιοτικό επίπεδο των ανθρώπων συνεχώς ανεβαίνει και το ενδιαφέρον για την προσωπική αισθητική αυξάνεται και αυτό, οι ευκαιρίες των αισθητικών για εργασία εμφανίζονται διευρυμένες. Οι αμοιβές των αισθητικών συνήθως αρχίζουν από το βασικό μισθό και φθάνουν έως πολύ υψηλά επίπεδα, ανάλογα με τη σχέση εργασίας με την οποία εργάζεται ο καθένας (μισθωτός, αμοιβή βάσει ποσοστών, ελεύθερος επαγγελματίας), με τα προσόντα και τη δραστηριότητά του.\nΠεριβάλλον ενασχόλησης: Οι αισθητικοί μπορούν να εργαστούν, ως υπεύθυνοι ή υπάλληλοι σε ινστιτούτα αισθητικής, σε κέντρα αδυνατίσματος, σε φαρμακεία, σε κομμωτήρια, αλλά και στο θέατρο, στον κινηματογράφο, στην τηλεόραση και σε οίκους μόδας, ως εμπορικοί επισκέπτες, ως αντιπρόσωποι, αλλά και ως σύμβουλοι χρήσης καλλυντικών σε βιομηχανίες, εταιρείες και καταστήματα πώλησης καλλυντικών, ως σύμβουλοι ή εκπαιδευτικοί σε αντίστοιχα εργαστήρια ή σχολές αισθητικής, καθώς και σε νοσοκομειακές μονάδες στις οποίες λειτουργούν τμήματα εκπαίδευσης στον τομέα της ειδικότητάς τους. Ακόμη, οι απόφοιτοι των Τ.Ε.Ι. μπορούν να εργαστούν ως ελεύθεροι επαγγελματίες σε δικό τους ινστιτούτο.\nΕπαγγελματικές συνθήκες: Ο αισθητικός εργάζεται συνήθως σε εσωτερικό χώρο, σε ευχάριστο, φωτεινό και υγιεινό περιβάλλον και συναλλάσσεται με πολλούς ανθρώπους. Μια από τις δυσκολίες του επαγγέλματος είναι το γεγονός ότι πρέπει να εργάζεται για πολλές ώρες όρθιος. Επειδή, εξάλλου, η επαφή με καλλυντικά και αρώματα είναι συνεχής, τα άτομα που υποφέρουν από αλλεργίες και έχουν ιδιαίτερη ευαισθησία σε κάποιες ουσίες και οσμές δεν μπορούν να ασχοληθούν με το επάγγελμα. Επίσης, λόγω της φύσης του επαγγέλματος, τα άτομα με σοβαρές μεταδοτικές δερματολογικές παθήσεις δεν μπορούν να ασχοληθούν με την αισθητική.\nΓενικά σχόλια: Είναι ένα επάγγελμα ευχάριστο, που έχει να κάνει με την ομορφιά και την καλαισθησία και το οποίο δίνει τη δυνατότητα σε αυτόν που το ασκεί να έρθει σε επαφή με πολλούς ανθρώπους. Ο αισθητικός θα πρέπει να διαθέτει δεξιότητα επικοινωνίας και υπομονή, αφού καθημερινά συναλλάσσεται με πολλούς ανθρώπους, ο καθένας από τους οποίους χρειάζεται διαφορετική προσέγγιση και αντιμετώπιση.\nΗ αισθητική φροντίδα του προσώπου και του σώματος καθώς και η διατήρηση τους σε καλή φυσική κατάσταση είναι το αντικείμενο της εργασίας του αισθητικού. Με τη χρήση καλλυντικών ουσιών και μηχανημάτων περιποιείται το δέρμα του προσώπου με στόχο την καταπολέμηση των ρυτίδων και την αποκατάσταση των φθορών που προκαλεί ο χρόνος. Χρησιμοποιώντας μηχανήματα αλλά και με τη βοήθεια των χεριών του (μασάζ) εφαρμόζει θεραπείες για την καταπολέμηση του πάχους και της κυτταρίτιδας. Εφαρμόζει επίσης και μεθόδους αποτρίχωσης.\nΦροντίζει το μακιγιάζ και την εμφάνιση των πελατών της και δίνει συμβουλές για την περιποίηση του προσώπου και του σώματος συστήνοντας τα κατάλληλα καλλυντικά. Μια καλή αισθητικός πρέπει να έχει γνώσεις κοσμετολογίας, ανατομίας και φυσιολογίας καινά ενημερώνεται για τα νέα προϊόντα και τις εξελίξεις στον τομέα της αισθητικής. Πρέπει η ίδια να είναι ευπαρουσίαστη, να έχει επιμελημένη εμφάνιση, να είναι κοινωνική, ευχάριστη, ευγενική κι εξυπηρετική. Οι χώροι στους οποίους εργάζεται είναι επιμελημένοι και ευχάριστοι. Οι συνθήκες όμως είναι δύσκολες, διότι η εργασία της απαιτεί ορθοστασία και χειρωνακτική εργασία (μασάζ). Στα ινστιτούτα αισθητικής εργάζονται με βάρδιες. Μπορεί να δουλεύουν και ως πωλήτριες σε κατάστημα καλλυντικών.\nΕπάγγελμα: ΕΙΔΙΚΟΣ ΕΦΑΡΜΟΓΩΝ ΑΙΣΘΗΤΙΚΗΣ\nΠεριγραφή Επαγγέλματος: Η περιποίηση του προσώπου και του σώματος, αντρών και γυναικών είναι το αντικείμενο της εργασίας του. Συγκεκριμένα, ασχολείται με τον ειδικό καθαρισμό προσώπου, την αντιμετώπιση των ρυτίδων, τη θεραπεία της ακμής και τις ατέλειες του σώματος. Χρησιμοποιεί ειδικά ηλεκτρικά μηχανήματα και καλλυντικά παρασκευάσματα για την περιποίηση του προσώπου και του σώματος. Γνωρίζει επίσης την τεχνική του μακιγιάζ τόσο του αισθητικού όσο και του επαγγελματικού. Αποστειρώνει τα εργαλεία που χρησιμοποιεί και απολυμαίνει τα μηχανήματα. Πολλές φορές επίσης ασχολείται και με την πώληση καλλυντικών, αρωμάτων, ειδών μακιγιάζ και τέλος υποστηρίζει διοικητικά τα εργαστήρια όπου εργάζεται.\nΣυνθήκες Εργασίας: Οι συνθήκες εργασίας ποικίλλουν, ανάλογα με το αν εργάζεται σε εργαστήριο αισθητικής ή σε κατάστημα καλλυντικών. Στο εργαστήριο έρχεται σε επαφή με καλλυντικά και φάρμακα, ενώ στα καταστήματα εργάζεται ως πωλητής και το ωράριό του ακολουθεί αυτό των καταστημάτων. Εργάζεται πολλές ώρες όρθιος σε χώρους που είναι γενικώς ευχάριστοι και επιμελημένοι.\nΙδιαίτερα Προσωπικά Χαρακτηριστικά και Ικανότητες: Στις απαιτήσεις του επαγγέλματος περιλαμβάνονται η δεξιοτεχνία και η λεπτότητα στις κινήσεις των χεριών, η ευγένεια και η επιμελημένη εμφάνιση. Οι ικανότητες επικοινωνίας, η υπευθυνότητα, η παρατηρητικότητα και η διάθεση να ενημερώνεται συνεχώς για τα νέα καλλυντικά παρασκευάσματα και τις νέες τάσεις της μόδας συμπληρώνουν το επαγγελματικό του προφίλ.\nΣπουδές: Σπουδές παρέχονται σε δημόσια και ιδιωτικά ΙΕΚ στην ειδικότητα Ειδικός Εφαρμογών Αισθητικής, καθώς και σε ΙΕΚ αρμοδιότητας του ΟΑΕΔ. Η κατάρτιση διαρκεί τέσσερα εξάμηνα για τους αποφοίτους των Λυκείων και δύο εξάμηνα για τους αποφοίτους των ΤΕΕ (ΕΠΑΣ), εφόσον έχουν παρακολουθήσει συναφή ειδικότητα. Όσοι ολοκληρώνουν επιτυχώς τη φοίτησή τους λαμβάνουν βεβαίωση επαγγελματικής κατάρτισης που τους δίνει το δικαίωμα συμμετοχής στις Πανελλήνιες Εξετάσεις Πιστοποίησης Επαγγελματικής Κατάρτισης για την απόκτηση διπλώματος επαγγελματικής κατάρτισης, επιπέδου 3+.\nΕπίσης, έχουν δικαίωμα για πρακτική άσκηση έξι μηνών, προτού πάρουν μέρος στις Εξετάσεις Πιστοποίησης, η οποία θεωρείται αναγνωρισμένη προϋπηρεσία για χορήγηση άδειας άσκησης επαγγέλματος. Σπουδές μπορεί επίσης να πραγματοποιήσει κάποιος στα AΤΕΙ Αθήνας, Θεσσαλονίκης, στο τμήμα Αισθητικής. Η διάρκεια σπουδών είναι οκτώ εξάμηνα, από τα οποία το τελευταίο αφιερώνεται για πρακτική εξάσκηση και το πτυχίο που αποκτά είναι επιπέδου 4.\nΕπαγγελματικά Δικαιώματα: Τα επαγγελματικά δικαιώματα των αποφοίτων Ι.Ε.Κ. της παραπάνω ειδικότητας κατοχυρώνονται με την Υπ. Απόφαση Α5/2005 (Φ.Ε.Κ. 749/Β’/19-5-1999), σύμφωνα με την οποία τα εργαστήρια αισθητικής δύνανται να απασχολούν βοηθητικό προσωπικό, το οποίο πρέπει να διαθέτει τουλάχιστον αντίστοιχο τίτλο επαγγελματικής κατάρτισης, ενώ το σχέδιο Π.Δ. επαναπροωθείται στην Ε.Ε.Κ.Ε.Δ. Για τους αποφοίτους δημοσίων και ιδιωτικών Ι.Ε.Κ. αναγνωρίζεται το Δίπλωμα Επαγγελματικής Κατάρτισης ως τυπικό προσόν για διορισμό στο Δημόσιο βάσει του Π.Δ. 50/2001 που δημοσιεύθηκε στο Φ.Ε.Κ. 39, τόμος Α’ στις 5-3-2001 και του Π.Δ.347/2003, που δημοσιεύθηκε στο Φ.Ε.Κ.115, τόμος Α’, στις 31-12-2003 (Εγκ.ΔΟΑ/Φ13/1873, Παράρτημα Γ’).\nΕπίσης γίνεται μοριοδότηση των κατόχων διπλώματος του Ο.Ε.Ε.Κ. σε διαγωνισμούς μέσω του Α.Σ.Ε.Π. με 150 μονάδες βάσει του ?ρθρου 8 του Ν. 3051/2002, που δημοσιεύθηκε στο Φ.Ε.Κ. 220, τόμος Α’, στις 20-9-02. Η άδεια άσκησης επαγγέλματος εκδίδεται από την κατά περίπτωση αρμόδια υπηρεσία της Νομαρχίας στην οποία υπάγεται η μόνιμη κατοικία του αιτούντος.\nΤομείς Απασχόλησης και Προοπτικές Αγοράς Εργασίας: Μπορεί να εργαστεί ως βοηθητικό προσωπικό ινστιτούτου ή ειδικού τμήματος αισθητικής, ως σύμβουλος σε αντίστοιχα εργαστήρια ή σχολές αισθητικής, στη διεύθυνση καταστήματος καλλυντικών, σε μεγάλες εμπορικές και βιομηχανικές επιχειρήσεις καλλυντικών προϊόντων ως υπεύθυνος δημοσίων σχέσεων και ως μακιγιέρ στο θέατρο, στον κινηματογράφο και στην τηλεόραση. Οι προοπτικές εργασίας διαγράφονται θετικές.\nΠηγές Πληροφόρησης: ΟΕΕΚ: Λεωφ. Εθν. Αντιστάσεως 41, 142 34 Ν. Ιωνία, τηλ.: 210/2709083-4. Ηλεκτρονική διεύθυνση: http://www.oeek.gr OAEΔ: Εθνικής Αντίστασης 8, 174 56 ?λιμος, τηλ.: 210/9989000. Ηλεκτρονική διεύθυνση: http://www.oaed.gr Π.Ε.Ι.Ι.Ε.Κ.: Στουρνάρη 53, 104 32 Αθήνα, τηλ.: 210/5225565, fax: 210/5228966. AΤΕΙ Αθήνας: Αγ. Σπυρίδωνος και Δημητσάνας, 122 10 Αιγάλεω, τηλ.: 210/5385100, 5385604. Ηλεκτρονική διεύθυνση: http://www.teiath.gr AΤΕΙ Θεσσαλονίκης: Σίνδος, 541 01 Θεσσαλονίκη, τηλ.: 2310/791111, 791171. Ηλεκτρονική διεύθυνση: http://www.teithe.gr\nΕπάγγελμα: ΑΙΣΘΗΤΙΚΟΣ ΑΡΩΜΑΤΟΘΕΡΑΠΕΙΑΣ\nΠεριγραφή Επαγγέλματος: Ο αισθητικός αρωματοθεραπείας ασχολείται με τη βελτίωση της φυσικής, νοητικής και συναισθηματικής υγείας του ασθενούς. Τον θεραπεύει ολιστικά και τον βοηθά να μην εστιάζει την προσοχή του απλά και μόνο στο μέρος του σώματος που νοσεί, εφόσον η θεραπευτική δυνατότητα των ολιστικών θεραπειών αναβιώνει στην παραδοσιακή ιατρική. Προσπαθεί να μεταδώσει στον ασθενή μια αίσθηση ευεξίας και υγείας, βοηθώντας τον να αναρρώσει, ώστε να αποκτήσει μια καλύτερη ποιότητα ζωής.\nΕπάγγελμα: ΑΙΣΘΗΤΙΚΟΣ ΠΟΔΟΛΟΓΙΑΣ ΚΑΙ ΚΑΛΛΩΠΙΣΜΟΥ ΝΥΧΙΩΝ\nΠεριγραφή Επαγγέλματος: Ασχολείται με την περιποίηση και αποκατάσταση προβλημάτων των ποδιών, των φαλαγγών και των νυχιών. Σε συνεργασία με τους γιατρούς της ειδικότητας, επικουρεί στην αποκατάσταση φυσικών ή επίκτητων δυσμορφιών του πέλματος, των φαλαγγών και των νυχιών. Συμμετέχει στην ποδολογική όρθωση και στη στατική διόρθωση. Οργανώνει και διαχειρίζεται τον επαγγελματικό του χώρο και γνωρίζει πλήρως τη σχετική νομοθεσία που διέπει τα ιατρικά και τα παραϊατρικά επαγγέλματα.\nΕπάγγελμα: ΑΙΣΘΗΤΙΚΟΣ ΣΥΜΒΟΥΛΟΣ ΕΜΦΑΝΙΣΗΣ (Stylist)\nΠεριγραφή Επαγγέλματος: Θέματα αισθητικής, κομμωτικής και ένδυσης αποτελούν το αντικείμενο της εργασίας του. Πιο συγκεκριμένα ασχολείται με το σωστό συνδυασμό όλων των παραπάνω στοιχείων, έτσι ώστε να διαμορφώνεται ένα καλό αισθητικό αποτέλεσμα. Σκοπός των υπηρεσιών που παρέχει είναι να δημιουργηθεί η επιθυμητή κάθε φορά εμφάνιση.\nΠεριγραφή Επαγγέλματος: Η διατήρηση της φυσικής κατάστασης και η αισθητική αναγέννηση του προσώπου και του σώματος είναι τα αντικείμενα της εργασίας της αισθητικού. Με τη βοήθεια της επιστήμης και της τεχνολογίας, με φαρμακευτική αγωγή και τη βοήθεια των χεριών της περιποιείται το δέρμα και το πρόσωπο, εφαρμόζει μεθόδους αποτρίχωσης, καταπολεμά την κυτταρίτιδα, προτείνει και παρακολουθεί ασκήσεις αδυνατίσματος και δεν παραλείπει να συμβουλεύει για το ντύσιμο, το χτένισμα και τη συνολική εμφάνιση του πελάτη. Στις αρμοδιότητές της δεν ανήκει η θεραπεία δερματικών νόσων, ωστόσο εξετάζει την κατάσταση των ιστών του δέρματος, του προσώπου και του σώματος και προσδιορίζει την κατάλληλη αγωγή.\nΕπάγγελμα: ΒΙΟΘΕΡΑΠΕΥΤΗΣ (ΒΙΟΕΝΕΡΓΗΤΙΚΟ ΜΑΣΑΖ)\nΠεριγραφή Επαγγέλματος: Αντικείμενο της εργασίας του είναι η χρησιμοποίηση των φυσικών ουσιών (πέντε στοιχεία), που παράγει ο οργανισμός του ανθρώπου, σε συνδυασμό με ειδικές χειρομαλάξεις για την αντιμετώπιση αισθητικών και άλλων προβλημάτων. Ο βιοθεραπευτής, στηριζόμενος στην ενεργειακή ισορροπία του σώματος, σύμφωνα με την αρχαία κινεζική φιλοσοφία και την αρμονία του γιν και του γιανκ, εφαρμόζει τη βιοενεργειακή μέθοδο (Piroche) με σκοπό την ενίσχυση ή και την αποκατάσταση του αμυντικού συστήματος του οργανισμού.\nΕιδικότερα, ο βιοαισθητικός εντοπίζει τις ενεργειακές δυσλειτουργίες που αποτυπώνονται στο πρόσωπο και στο σώμα και στη συνέχεια προβαίνει σε ηρεμιστικές, αλλά συγχρόνως θεραπευτικές και τονωτικές χειρομαλάξεις στο πρόσωπο, στο σώμα, στα πέλματα, στα χέρια αλλά και στο τριχωτό της κεφαλής, εντοπίζοντας τους μεσημβρινούς, που αποτελούν ένα δίκτυο αγωγών, προκειμένου να ελευθερωθεί η ενέργεια και επομένως να αποκατασταθεί η καλή λειτουργία των εσωτερικών οργάνων του σώματος.\nΜε τη βιοενεργητική μέθοδο αντιμετωπίζονται αποτελεσματικά αισθητικά προβλήματα που παρουσιάζονται στο δέρμα και στο σώμα με τη μορφή ρυτίδων, δυσχρωμιών, λιπαρότητας, ακμής, χαλάρωσης, αφυδάτωσης, αλλά και κυτταρίτιδας, τοπικού πάχους, τριχόπτωσης, κακού κυκλοφορικού συστήματος κ.λπ. Για το σκοπό αυτό ο βιοθεραπευτής χρησιμοποιεί πολύτιμα αιθέρια έλαια, φυτικά εκχυλίσματα και φύκια επιλεγμένα με αυστηρά κριτήρια, για να ενισχύσει το αισθητικό αποτέλεσμα, και να προσδώσει στο δέρμα φρεσκάδα, λάμψη και απαλότητα. Η συγκεκριμένη τεχνική εφαρμογή μπορεί να συνδυαστεί με ειδικές βεντούζες, ήπια ηλεκτροδιέγερση σε ειδικά σημεία και με εξειδικευμένη λεμφική παροχέτευση, που στηρίζεται στις αρχές της αρωματοθεραπείας. AΤΕΙ Αθήνας: Αγ. Σπυρίδωνος και Δημητσάνας, 122 10 Αιγάλεω, 210/5385100, 5385604. Ηλεκτρονική διεύθυνση: http://www.teiath.gr AΤΕΙ Θεσ/νικης: Σίνδος, 541 01 Θεσ/νικη, τηλ.: 2310/791111, 791171. Ηλεκτρονική διεύθυνση: http://www.teithe.gr\n(Πηγή :Βάση δεδομένων ΟΑΕΔ)\nΕπάγγελμα: ΕΙΔΙΚΟΣ ΒΙΟΑΙΣΘΗΤΙΚΗΣ (NATURAL MEDICINE)\nΠεριγραφή Επαγγέλματος: Η περιποίηση, η διατήρηση, αλλά και η βελτίωση της εμφάνισης και της φυσικής κατάστασης του προσώπου, του δέρματος και του σώματος του ανθρώπου είναι το κύριο αντικείμενο της εργασίας του. Ειδικότερα, ο ειδικός βιοαισθητικής εντοπίζει τα αισθητικά προβλήματα του προσώπου και του σώματος και ορίζει τη θεραπευτική αγωγή που θα πρέπει να ακολουθήσει ο πελάτης. Για το σκοπό αυτό τον τοποθετεί σε πολυθρόνα ή σε ειδικό κρεβάτι και περιποιείται το δέρμα του με μεθόδους και τεχνικές που προέρχονται από το χώρο της εναλλακτικής και συμπληρωματικής ιατρικής πάντα, όμως, σε συνεργασία με ιατρούς συναφών ειδικοτήτων. Χρησιμοποιεί φυσικά καλλυντικά, φυτικά παρασκευάσματα και προϊόντα προκειμένου να αντιμετωπίσει δερματικά προβλήματα, προβλήματα ακμής και λιπαρότητας του δέρματος, να ανακουφίσει από αλλεργίες, να βελτιώσει και να αναζωογονήσει τα κύτταρα του προσώπου και του σώματος. Τα προϊόντα που χρησιμοποιεί είναι μόνο βιολογικής και όχι χημικής προέλευσης, κυκλοφορούν ευρέως στο εμπόριο και στα φαρμακεία και περιέχουν συστατικά πλούσια σε βιταμίνες που προστατεύουν το δέρμα από διάφορους εξωτερικούς παράγοντες.\nΕπάγγελμα: ΕΙΔΙΚΟΣ ΘΕΡΑΠΕΥΤΙΚΟΥ ΠΕΝΤΙΚΙΟΥΡ\nΠεριγραφή Επαγγέλματος: Η φροντίδα και η περιποίηση των νυχιών των κάτω άκρων είναι το κύριο αντικείμενο της εργασίας του. Ειδικότερα, ο ειδικός θεραπευτικού πεντικιούρ εντοπίζει τα αισθητικά προβλήματα των νυχιών των ποδιών και ορίζει την κατάλληλη θεραπευτική αγωγή για την ανακούφιση, αλλά και τη βελτίωση της εικόνας τους. Χρησιμοποιεί τα πλέον εξειδικευμένα προϊόντα και καλλυντικά που βρίσκονται στο εμπόριο και με τη βοήθεια σύγχρονων μεθόδων, εξειδικευμένων τεχνικών και κατάλληλων εργαλείων επιτυγχάνει το καλύτερο δυνατό αποτέλεσμα. Για το σκοπό αυτό, τοποθετεί τον πελάτη σε ειδική πολυθρόνα, που έχει συγκεκριμένη θέση για τα πόδια του και ενσωματωμένη λεκάνη υδρομασάζ, και περιποιείται, με τη βοήθεια ειδικών εργαλείων (λίμες, ειδικοί κόπτες, συσκευές χαλάρωσης κ.ά.) και υλικών (αντισηπτικά σπρέι, ήπια σαπούνια κ.ά.), τα νύχια των ποδιών προσφέροντάς του χαλάρωση και ευεξία. Η θεραπευτική αγωγή που χρησιμοποιεί περιλαμβάνει τόσο φυσικά και χημικά παρασκευάσματα (ενυδατικές κρέμες, ατμόλουτρα, λοσιόν, χημικές ουσίες κ.ά.) όσο και διάφορους τρόπους περιποίησης και φροντίδας των κάτω άκρων (μαλάξεις, βελτίωση της κυκλοφορίας του αίματος, σωστό κόψιμο των νυχιών κ.ά.). Τέλος, είναι ανάγκη να συνεργάζεται και με γιατρούς συναφών ειδικοτήτων καθώς, επίσης, και με άλλους επαγγελματίες που εργάζονται στο χώρο της αισθητικής και της ομορφιάς γενικότερα.\nΕπάγγελμα: ΕΙΔΙΚΟΣ ΙΑΤΡΙΚΟΥ ΜΑΝΙΚΙΟΥΡ - ΠΕΝΤΙΚΙΟΥΡ\nΠεριγραφή Επαγγέλματος: Η υγιεινή και η περιποίηση των νυχιών των άνω και κάτω άκρων είναι το αντικείμενο της εργασίας του. Ο ειδικός αυτός ασχολείται με την αντιμετώπιση των παθήσεων και των ασθενειών των νυχιών των ποδιών και των χεριών, όπως είναι η ονυχίαση, η ονυχορυξία, η ονυχοπτωσία, η ονυχοκρύπτωση, η ονυχομηκυτίαση, οι υπερκερατώσεις κ.ά. Είναι μια εξαιρετικά λεπτή δουλειά, αφού όλη η προσπάθεια του ειδικού επικεντρώνεται στη χρήση των κατάλληλων τεχνικών για να βοηθήσει και να ανακουφίσει όσους παρουσιάζουν αυτές τις παθήσεις. Έχει επαρκείς γνώσεις ώστε σε συνεργασία με τους ιατρούς της ειδικότητας να επικουρεί στην αποκατάσταση φυσικών ή επίκτητων δυσμορφιών των νυχιών. Τέλος, οργανώνει και διαχειρίζεται τον επαγγελματικό του χώρο και φροντίζει για την άριστη εξυπηρέτηση και ικανοποίηση των πελατών του.\nΠεριγραφή Επαγγέλματος: Αντικείμενο της εργασίας του είναι η εφαρμογή ειδικής τεχνικής απαλών μαλάξεων για τη διέγερση των λεμφαδένων, έτσι ώστε να διευκολύνεται η κυκλοφορία του λεμφικού υγρού και να ενισχύεται το ανοσοποιητικό σύστημα του οργανισμού. Η βελτίωση της λειτουργίας του λεμφικού συστήματος επιτρέπει την αποσυμφόρηση των ιστών από τις ενδογενείς τοξίνες, όπως χημικές ουσίες, νέφος, φυτοφάρμακα, κακή διατροφή, στρες κ.ά. Υπάρχουν πολλά είδη λεμφικού μασάζ, όπως το αισθητικό, το φυσιοθεραπευτικό, το θεραπευτικό, το γερμανικό θεραπευτικό, το αμερικάνικο ιατρικό κ.λπ. Το λεμφικό μασάζ σώματος έχει εντυπωσιακά αποτελέσματα για προβλήματα όπως κατακράτηση υγρών, αποτοξίνωση, αδυνάτισμα, κυτταρίτιδα και σωματική κόπωση. Το λεμφικό μασάζ προσώπου με αιθέρια έλαια εφαρμόζεται για πρησμένο πρόσωπο, πρόωρη γήρανση, ακμή, σακούλες κάτω από τα μάτια, μαύρους κύκλους κ.ά.\nΕπάγγελμα: ΕΙΔΙΚΟΣ ΜΑΝΙΚΙΟΥΡ - ΠΕΝΤΙΚΙΟΥΡ - ΟΝΥΧΟΠΛΑΣΤΙΚΗΣ\nΠεριγραφή Επαγγέλματος: Η περιποίηση και η βελτίωση της εμφάνισης των νυχιών των άνω και κάτω άκρων είναι το αντικείμενο της εργασίας του. Ο ειδικός κόβει τα νύχια, τα λιμάρει, τα βάφει και γενικά επιμελείται την καλή εικόνα των χεριών και των ποδιών των πελατών του. Πρόκειται για μια λεπτή διαδικασία που οδηγεί σε ένα καλαίσθητο αποτέλεσμα προβάλλοντας ταυτόχρονα χαρακτηριστικά της προσωπικότητας του ατόμου. Η καλή φροντίδα των νυχιών είναι πολύ σημαντική όχι μόνο για λόγους αισθητικής, αλλά κυρίως για λόγους υγιεινής.\nΓια το μανικιούρ ο ειδικός χρησιμοποιεί ειδικό τραπέζι με διάφορες θέσεις για τα υλικά, αλλά και την τοποθέτηση των εργαλείων, ειδικά καθίσματα τόσο για τον πελάτη όσο και για τον ίδιο με δυνατότητα αυξομείωσης ύψους για να προσφέρουν μια άνετη και ξεκούραστη θέση, μπολ πλαστικά ή γυάλινα για να στηρίζονται τα δάχτυλα του χεριού, ειδικό μαξιλαράκι για να ακουμπά το χέρι του ο πελάτης, πολλές πετσέτες μιας χρήσεως για λόγους υγιεινής, ειδικό δοχείο για να τοποθετείται το βαμβάκι, ηλεκτρικό στεγνωτήρα νυχιών, ειδικά εξαρτήματα αποστείρωσης, κ.ά. Τα εργαλεία που χρησιμοποιεί είναι ξυλάκια, σπάτουλες pusher, λίμες, κόπτες, τσιμπιδάκια, βούρτσες, καθώς επίσης και λειαντικά των νυχιών (ασετόν, λάδι, λοσιόν, βερνίκια, στεγνωτικά), και του παρωνυχίου.\nΌσον αφορά στο πεντικιούρ, η καλή φροντίδα των νυχιών και των δαχτύλων των ποδιών είναι πολύ σημαντική γιατί με την ορθοστασία, το βάρος του σώματος, αλλά πολύ περισσότερο λόγω του ότι συχνά είναι κλεισμένα σε στενά και ψηλοτάκουνα παπούτσια, υπάρχει ο κίνδυνος να προκληθούν σημαντικά προβλήματα και ασθένειες. Τα κυριότερα εργαλεία που χρησιμοποιεί ο ειδικός είναι η πολυθρόνα του πεντικιούρ που διαθέτει αναπαυτικό κάθισμα για τον πελάτη, η λεκάνη στην οποία τοποθετούνται τα πόδια του, ο διαχωριστής δαχτύλων, η λίμα που λειαίνει τα σκληρά σημεία και ιδιαίτερα τις φτέρνες, ο ειδικός κόφτης νυχιών, καθώς επίσης και καλλυντικά των ποδιών (αντισηπτικό σπρέι, λοσιόν, πούδρα, βαζελίνη). Τέλος, καθώς στις μέρες μας η ζήτηση για τεχνητά νύχια αυξάνεται όλο και περισσότερο ο ειδικός της ονυχοπλαστικής φροντίζει για την καλλιτεχνική περιποίηση νυχιών και χεριών. Αυτό επιτυγχάνεται με την προσπάθεια του ειδικού να επανασχηματίσει τα νύχια χρησιμοποιώντας ακρυλικά υλικά, ειδικά αυτοσκληρηντικά ή φωτοευαίσθητα υλικά ή ακόμα και τζελ.\nΕπάγγελμα: ΕΙΔΙΚΟΣ ΜΑΣΑΖ ΚΑΛΙΦΟΡΝΙΑΣ\nΠεριγραφή Επαγγέλματος: Η περιποίηση, η διατήρηση, αλλά και η βελτίωση της φυσικής κατάστασης, της υγείας και της ευεξίας του σώματος των πελατών του είναι το κύριο αντικείμενο της εργασίας του. Πιο συγκεκριμένα, ο ειδικός μασάζ Καλιφόρνιας εφαρμόζει ήπιες μαλάξεις προκειμένου να επιτύχει την τέλεια χαλάρωση. Ακόμη, εφαρμόζει ειδικές τεχνικές και μεθόδους (π.χ. μάλαξη των μαλακών μορίων) σε συγκεκριμένα σημεία του με σκοπό τη βελτίωση της κυκλοφορίας του αίματος στους μυς, την ανακούφιση από το στρες, τη βελτίωση της λειτουργικότητας των αρθρώσεων και τη μείωση της δυσκαμψίας των μυών.\nΕπάγγελμα: ΕΙΔΙΚΟΣ ΡΙΖΙΚΗΣ ΑΠΟΤΡΙΧΩΣΗΣ\nΠεριγραφή Επαγγέλματος: Η εφαρμογή ανώδυνων μεθόδων με τη χρήση ειδικών μέσων (ηλεκτρική βελόνα, λέιζερ κ.λπ.) για την οριστική αντιμετώπιση της ανεπιθύμητης τριχοφυΐας αποτελεί το αντικείμενο της εργασίας του. Ο ειδικός ριζικής αποτρίχωσης φροντίζει για τη βελτίωση της εμφάνισης και της φυσικής κατάστασης του ανθρώπινου προσώπου και σώματος. Με τη βοήθεια της επιστήμης και της τεχνολογίας αφαιρεί τις ανεπιθύμητες τρίχες στις περιπτώσεις που η τριχοφυΐα παρουσιάζεται υπερβολικά έντονη, στις γυναίκες, συνήθως, κάτω από τις μασχάλες, στο πάνω χείλι, κάτω από το πιγούνι και τη γραμμή του μπικίνι, ενώ στους άντρες στην πλάτη, στο πρόσωπο, στο στήθος και την κοιλιά.\nΕφόσον αποκλειστεί κάθε περίπτωση παθολογικής αιτίας δασυτριχισμού και υπερτρίχωσης, ο ειδικός προχωρεί στην αισθητική αποκατάσταση του προβλήματος εφαρμόζοντας κάποια από τις μεθόδους ριζικής αποτρίχωσης, όπως είναι η θερμόλυση, η ηλεκτρόλυση και τα λέιζερ. Στη μέθοδο της ηλεκτρικής αποτρίχωσης εισέρχεται ηλεκτρικό ρεύμα μέσω μιας βελόνας στο θύλακα της τρίχας, το οποίο καταστρέφει τη θηλή της, με αποτέλεσμα η τρίχα να μην ξαναβγαίνει. Υπάρχουν οι εξής μέθοδοι ηλεκτρικής αποτρίχωσης: η ηλεκτρόλυση, η θερμόλυση, η μεικτή μέθοδος (Blend), η διαδοχική θερμόλυση (sequential) και η διαδοχική μεικτή (sequential blend).\nΣτην ηλεκτρόλυση, διοχετεύεται συνεχές ηλεκτρικό ρεύμα στη θηλή της τρίχας με αποτέλεσμα να προκαλούνται ηλεκτροχημικές διαταραχές, που την καταστρέφουν. Στη θερμόλυση, το ρεύμα στους 50-70 C και έτσι καταστρέφεται ο βολβός της τρίχας στο θύλακα. Η μεικτή μέθοδος (blend) συνδυάζει την αποτρίχωση με συνεχές ρεύμα (ηλεκτρόλυση) και το υψίσυχνο (θερμόλυση). Η διαδοχική μέθοδος (sequential) της θερμόλυσης που χρησιμοποιεί μόνο υψίσυχνο ρεύμα και η διαδοχική μεικτή που έχει και υψίσυχνο και συνεχές αναισθητοποιούν τα αισθητήρια νεύρα και απαιτούν ιδιαίτερη εκπαίδευση του ειδικού. Επίσης, η αποτρίχωση με λέιζερ (φωτόλυση) είναι η πιο σύγχρονη μέθοδος αποτρίχωσης, κατά την οποία χρησιμοποιείται μια μονοχρωματική δέσμη φωτός, η οποία εφαρμόζεται στους θύλακες των τριχών. Το φως αυτό απορροφάται από τη μελανίνη της τρίχας και μεταφέρεται στο θύλακα, τον οποίο καταστρέφει. Υπάρχουν πολλά είδη λέιζερ που χρησιμοποιούνται για αποτρίχωση. Το πλεονέκτημά τους είναι ότι αποτελούν ανώδυνη μέθοδο, εφαρμόζονται σε όλες τις περιοχές του σώματος και δεν έχουν παρενέργειες. Αμέσως μετά την αποτρίχωση απλώνεται μια πλούσια ενυδατική και θρεπτική κρέμα σώματος στην ιδιαίτερα ευαίσθητη επιδερμίδα, προκειμένου να αποφευχθούν οι τυχόν ερεθισμοί της αποτριχωμένης περιοχής.\nΕπάγγελμα: ΕΠΑΓΓΕΛΜΑΤΙΚΟ ΜΑΚΙΓΙΑΖ\nΠεριγραφή Επαγγέλματος: Ο ειδικός στο επαγγελματικό μακιγιάζ μπορεί να αποδίδει με τελειότητα και ακρίβεια οποιεσδήποτε μεταμορφώσεις προσώπου, ανάλογα με τους ρόλους και τους χώρους εργασίας. Συγκεκριμένα, γνωρίζει τις τεχνικές μεταμόρφωσης των προσώπων ανάλογα με τους ρόλους που αναλαμβάνουν (δημοσιογράφοι, τηλεπαρουσιαστές, προσκεκλημένοι). Επιλέγει τα κατάλληλα υλικά που θα χρησιμοποιήσει (make-up, σκιές, κραγιόν, ρουζ) καθώς και τα εργαλεία για το μακιγιάζ (πινέλα, σφουγγαράκια κ.λπ.). Οι γνώσεις ενδυματολογίας, τον βοηθούν να υποδεικνύει τα ρούχα που θα φορεθούν, ώστε το μακιγιάζ να συνδυάζεται χρωματικά μαζί της.\nΕπάγγελμα: ΣΥΜΒΟΥΛΟΣ ΔΗΜΟΣΙΑΣ ΕΙΚΟΝΑΣ\nΠεριγραφή Επαγγέλματος: Η διαμόρφωση της καλύτερης δυνατής εικόνας του πελάτη του στην προσωπική και κυρίως στην επαγγελματική του ζωή είναι το κύριο αντικείμενο της εργασίας του. Πιο συγκεκριμένα, ο σύμβουλος δημόσιας εικόνας αναλύει τα χαρακτηριστικά και τις ιδιομορφίες του πελάτη του (σχήμα προσώπου, σωματική διάπλαση, στυλ συμπεριφοράς κ.ά.), και ερευνά τρόπους ανάδειξής τους με στόχο τη διαμόρφωση της καλύτερης δυνατής δημόσιας εικόνας του. Για το σκοπό αυτό προτείνει την κόμμωση, το μακιγιάζ, την ένδυση και γενικότερα τη συνολική εμφάνιση που ταιριάζει στις διάφορες επαγγελματικές του δραστηριότητες και παράλληλα τον συμβουλεύει για τον τρόπο (αυτο)παρουσίασης, προβολής και ανάδειξης της προσωπικότητάς του. Πολλές φορές, ακόμη, εντοπίζει αισθητικά προβλήματα του προσώπου και του σώματος και ορίζει σε συνεργασία με άλλους ειδικούς (ειδικός εφαρμογών αισθητικής, αισθητικός ποδολογίας και καλλωπισμού νυχιών κ.ά.), τη θεραπευτική αγωγή που θα πρέπει να ακολουθήσει προκειμένου να βελτιώσει εμφάνισή του. Τέλος, ο σύμβουλος δημόσιας εικόνας παρέχει συμβουλευτικές υπηρεσίες που αφορούν συνολικά τον τρόπο ζωής και συμπεριφοράς του πελάτη του.\nΕπάγγελμα: ΤΕΧΝΙΤΗΣ ΦΥΣΙΚΩΝ ΚΑΙ ΤΕΧΝΗΤΩΝ ΝΥΧΙΩΝ\nΠεριγραφή Επαγγέλματος: Αντικείμενο της εργασίας του είναι η κατασκευή τεχνητών νυχιών και οι σχετικές τεχνικές εργασίες που μπορούν να αλλάξουν τελείως την όψη και το σχήμα των φυσικών νυχιών. Η προσθήκη ψεύτικων νυχιών, η δημιουργία νυχιών από φωτοσκληραινόμενα υλικά, τα προστατευτικά νυχιών, τα ακρυλικά νύχια είναι μερικές από τις υπηρεσίες που προσφέρει, ώστε να ικανοποιήσει τα αιτήματα και τις επιθυμίες των πελατών του. Πολλές φορές, μάλιστα, η ονυχοφαγία και οι διάφορες παθήσεις των φυσικών νυχιών επιβάλλουν την παροχή ανάλογων υπηρεσιών αφού πάνω στα κατεστραμμένα φυσικά νύχια εφαρμόζονται τεχνητά νύχια με μεγάλη αντοχή, εντυπωσιακές συνθέσεις και ανάγλυφα σχέδια. Τα υλικά που χρησιμοποιεί είναι προστατευτικά για τα νύχια (ύφασμα, λινό ή υαλοβάμβακας, ίνες γυαλιού κ.ά.), ειδικές κόλλες, λάδι, χρωματιστά βερνίκια κ.ά. Τα τεχνητά νύχια διατηρούνται τουλάχιστον ένα μήνα, και με τακτική συντήρηση μπορούν να κρατήσουν όσο χρονικό διάστημα επιθυμεί ο πελάτης.\nΠτυχιούχοι του Τμήματος Αισθητικής 1. Οι πτυχιούχοι του τμήματος Αισθητικής της Σχολής Επαγγελμάτων Υγείας και Πρόνοιας (ΣΕΥΠ) των Τεχνολογικών Εκπαιδευτικών Ιδρυμάτων , με βάση τις εξειδικευμένες επιστημονικές και τεχνικές γνώσεις τους ασχολούνται, στον ιδιωτικό και δημόσιο τομέα όπως αυτός προσδιορίστηκε από τις διατάξεις που κάθε φορά ισχύουν , είτε σε συνεργασία με άλλους επιστήμονες είτε αυτοδύναμα και προσφέρουν υπηρεσίες σε άτομα που ενδιαφέρονται για την αισθητική σώματος και προσώπου. 2. Ειδικότερα οι παραπάνω πτυχιούχοι έχουν δικαίωμα απασχόλησης, είτε ως στελέχη μονάδων, είτε ως αυτοαπασχολούμενοι, στα εξής αντικείμενα και δραστηριότητες: α) Στο θέατρο, κινηματογράφο και τηλεόραση. β) Στις επιχειρήσεις, που παρασκευάζουν καλλυντικά, συμμετέχοντας στην ανάπτυξη και παραγωγή νέων καλλυντικών προϊόντων, καθώς και στην ποιοτική απόδοση από αισθητικής πλευράς. γ) Στις επιχειρήσεις, που πωλούν καλλυντικά (φαρμακεία, καταστήματα καλλυντικών ), ως υπεύθυνα στελέχη. δ) Στις νοσοκομειακές μονάδες με δερματολογική ή ενδοκρινολογική ή νευρολογική κλινική σε καθήκοντα συνεργασίας με τους ιατρούς στο τομέα της ειδικότητάς τους (καθαρισμός προσώπου, ριζική αποτρίχωση, απίσχναση κ.λ.π.). ε) Σε κάθε άλλη επαγγελματική δραστηριότητα που εμφανίζεται με την εξέλιξη της τεχνολογίας και αποδεδειγμένα καλύπτεται από το γνωστικό αντικείμενο της ειδικότητάς τους. 3. Οι πτυχιούχοι του αναφερόμενου τμήματος μπορούν να ιδρύουν και να λειτουργούν με βάση την κάθε φορά ισχύουσα νομοθεσία, εργαστήρια αισθητικής (αισθητική προσώπου και σώματος, ριζική αποτρίχωση, μασάζ, ενόργανη, ανόργανη γυμναστική). 4. Οι πτυχιούχοι του αναφερόμενου τμήματος μπορούν να απασχολούνται σε όλες τις βαθμίδες της εκπαίδευσης και κατάρτισης σε θέματα αισθητικής, σύμφωνα με την κάθε φορά ισχύουσα νομοθεσία. Επίσης μπορούν να απασχοληθούν ως μέλη ερευνητικών ομάδων σε θέματα της ειδικότητάς τους. 5. Οι παραπάνω πτυχιούχοι ασκούν το επάγγελμα στο πλαίσιο των παραπάνω επαγγελματικών τους δικαιωμάτων μετά την απόκτηση άδειας άσκησης επαγγέλματος που χορηγείται από τις αρμόδιες Υπηρεσίες του Υπουργείου Υγείας, Πρόνοιας και Κοινωνικών Ασφαλίσεων. Απαιτούμενα δικαιολογητικά Για έκδοση άσκησης Επαγγέλματος. (κοινή απόφαση ΦΕΚ 856/8-12/86 τ.β.) Αντίγραφο πτυχίου Σχολής. Πιστοποιητικό Ποινικού Μητρώου (3μηνου ισχύος) Πιστοποιητικό Εισαγγελίας ή υπεύθυνη δήλωση του άρθρου 8 του Ν. 1599/86. Πιστοποιητικό Υγείας (Α' βαθμός Υγείον επιτροπής) τηλ. 539-096. Παράβολο 2.600 δρχ δημοσίου ταμείου. Εκλογικό βιβλιάριο ή βεβαίωση εγγραφής στους εκλογικούς καταλόγους Δύο φοτογραφίες και ένα χαρτόσημο των 2500δρχ για την άδεια. Για αλλοδαπούς, ομογενείς, άδεια παραμονής και εργασίας στην Ελλάδα Για αλλοδαπούς (Ξένης καταγωγής και υποκοότητας) πιστοποιητικό αμοιβαιότητας απο το Υπουργείο Εξωτερικών. Φωτοτυπία ταυτότητας - επικυρωμένη. Απαιτούμενα δικαιολογητικά Για έκδοση άδειας λειτουργίας Εργαστηρίου Αισθητικής. Πτυχίο Αδεια εξάσκησης επαγγέλματος Υπεύθυνη δήλωση ηλεκτρολόγου Υπεύθυνη δήλωση διαχειριστή πολυκατοικίας Υπεύθυνη δήλωση του αισθητικού οτι θα είναι υπεύθυνος σε ένα μόνο εργαστήριο αισθητικής Βεβαίωση για τα μηχανήματα απο την εταιρεία παραγωγής Βεβαίωση απο την πολεοδομία (κύριας χρήσης) Σχεδιάγραμμα του χώρου εις διπλούν απο μηχανικό Παράβολο 13.000 δρχ 2 Φωτογραφίες 1 χαρτόσημο των 250 δρχ Παράβολο 30.000 δρχ απο Τράπεζα Μακεδονίας Θράκης (αρ. Λογαριασμού 340726-4). Απαιτούμενοι Χώροι για την λειτουργία Εργαστηρίου Αισθητικής: Αίθουσα αναμονής Κυρίως εργαστήριο Αποδυτήρια με ντουλάπες Χώρος αποστείρωσης εργαλείων Χώρος λουτρού μετα λουτήρος.


Απαγωγή από εξωγήινους ή ενύπνια παράλυση; (ΜΕΡΟΣ Α') 23:50 - TA NEA TIS MIKROSPILIAS 24\nΑπαγωγή από εξωγήινους ή ενύπνια παράλυση; (ΜΕΡΟΣ Α') 23:50\nΣύμφωνα με μια δημοσκόπηση, σχεδόν τέσσερα εκατομμύρια Αμερικάνων έχουν βιώσει συγκεκριμένες εμπειρίες που υποδηλώνουν ότι έχουν υπάρξει θύματα απαγωγής από εξωγήινους. Αλλά μια έρευνα σε 126 μαθητές σχολείων και 224 φοιτητές δείχνει ότι η γνώση που έχουμε για τους εξωγήινους σχετίζεται περισσότερο με την θέαση της τηλεόρασης παρά με την ύπαρξη σχετικών εμπειριών. Όποιος βέβαια πιστεύει στους ισχυρισμούς της δημοσκόπησης, μπορεί να οδηγηθεί στο συμπέρασμα ότι είναι εκατομμύρια οι άνθρωποι που δέχτηκαν επίσκεψη από μέλη ενός εξωγήινου είδους και σε κάποιες περιπτώσεις έχουν αρπαχθεί από τα κρεβάτια τους ή τα σπίτια τους και μεταφέρθηκαν σε κάποιο εξωγήινο σκάφος ή ακόμα και πλανήτη...\n...Οι προσωπικές αναφορές για απαγωγή από εξωγήινους αυξήθηκαν μετά από τη δημοσίευση των βιβλίων του Budd Hopkins, Missing Time (Αγνοούμενος Χρόνος, 1981), Intruders (Εισβολείς, 1987) και Whitley Strieber's Communion (Η Κοινότητα του Whitley Strieber, 1987). Υπάρχει μεγάλη ποικιλία μεταξύ των αναφορών, αλλά πολλές από αυτές ταιριάζουν σε ένα κοινό πρότυπο.\nΟ Dan Wright (1994) συνόψισε 317 εγγραφές από υπνωτικές συνεδρίες και συνεντεύξεις από 95 διαφορετικές περιπτώσεις καταλήγοντας στο ότι, «πολυάριθμοι τύποι οντοτήτων έχουν επισκεφτεί τον πλανήτη μας με κάποια κανονικότητα». Ωστόσο, ο τύπος του «γκρέυ» είναι καθαρά το πιο συνηθισμένο εξωγήινο είδος και στη διάρκεια των χρόνων προέκυψε μια στερεότυπη αναφορά του.\nΗ εμπειρία ξεκινάει συνήθως όταν το άτομο είναι στο κρεβάτι του σπιτιού του και συνηθέστερα τη νύχτα, αν και κάποιες φορές αναφέρονται απαγωγές μέσα από αυτοκίνητο ή σε εξωτερικό χώρο. Υπάρχει ένα έντονο μπλε ή λευκό χρώμα, ένας παλλόμενος ήχος σα βουητό, άγχος ή φόβος και η αίσθηση μιας ανεξήγητης παρουσίας. Συνοδεύονται από τη θέαση ενός σκάφους με λαμπρά φώτα και το άτομο μεταφέρεται ή αιωρείται προς το εσωτερικό του. Όταν βρεθεί μέσα στο σκάφος το άτομο πιθανότατα θα υποστεί διάφορες ιατρικές διαδικασίες που συχνά εμπλέκουν την αφαίρεση ωαρίων ή σπέρματος και την εμφύτευση μικροσκοπικών αντικειμένων στη μύτη ή σε άλλες περιοχές. Η επικοινωνία με τους εξωγήινους είναι συνήθως τηλεπαθητική. Το θύμα της απαγωγής νιώθει αβοήθητο και συχνά είναι συγκρατημένο, μερικώς ή και τελείως παράλυτο.\nΟ «gray» έχει συνήθως ύψος λίγο μεγαλύτερο από ένα μέτρο με λεπτό σώμα και αυχένα, μεγάλο κεφάλι και τεράστια, μαύρα, λοξά και αμυγδαλωτά μάτια. Οι Grays συνήθως δεν έχουν τρίχες και συχνά τα δάχτυλα των χεριών τους είναι μόνο τρία. Πιο σπάνιοι εξωγήινοι περιλαμβάνουν πράσινους ή μπλε τύπους, κάποια ψηλότερα είδη με λίγα μαλλιά και κάποιες φορές ανθρώπινους τύπους που συνεργάζονται με τους Grays.\nΟι επιδιώξεις των εξωγήινων όταν απάγουν γήινους ποικίλουν από ήπιες προειδοποιήσεις που σχετίζονται με επικείμενες οικολογικές καταστροφές, σε τεράστια εξωγήινα προγράμματα γονιμοποίησης που απαιτούν την αφαίρεση ωαρίων και σπέρματος από ανθρώπους με στόχο την παραγωγή πλασμάτων που είναι κατά το ήμισυ άνθρωποι και κατά το ήμισυ εξωγήινοι. Κάποιοι που έχουν απαχθεί ισχυρίζονται ότι είδαν έμβρυα σε ειδικές γυάλες και κάποιοι άλλοι ισχυρίζονται ότι εξαναγκάστηκαν να παίξουν ή να φροντίσουν παιδιά που ήταν υβρίδια ανθρώπου και εξωγήινου.\nΠεριστασιακά υπάρχουν ισχυρισμοί από ανθρώπους που διατείνονται ότι αρπάχτηκαν από δημόσιους χώρους, με μάρτυρες, ή ακόμα και ομαδικές απαγωγές. Αυτό παρέχει τη δυνατότητα για ανεξάρτητη επιβεβαίωση, αλλά οι φυσικές ενδείξεις είναι ιδιαίτερα σπάνιες. Έχουν αναφερθεί κάποια εμφυτεύματα που αφαιρέθηκαν από το σώμα ατόμων που ήταν θύματα απαγωγής, αλλά μυστηριωδώς έχουν εξαφανιστεί.\nΠώς μπορούμε να εξηγήσουμε αυτές τις εμπειρίες; Κάποιοι απαχθέντες ανακαλούν τις εμπειρίες τους αυτόματα, αλλά κάποιοι άλλοι απλώς τις «θυμούνται» κατά τη διάρκεια θεραπευτικών συνεδριών, ομάδων υποστήριξης ή κάτω από την επίδραση ύπνωσης. Γνωρίζουμε ότι οι αναμνήσεις μπορούν να τροποποιηθούν ή ακόμα και να δημιουργηθούν εκ νέου κάτω από την επίδραση της ύπνωσης ή της πίεσης που ασκείται κατά τη διάρκεια μιας διερευνητικής διαδικασίας ή επαναλαμβανόμενων ερωτήσεων. Μήπως οι αναμνήσεις των απαχθέντων δημιουργούνται με τέτοιους τρόπους; Περισσότεροι από τους 95 απαχθέντες που ανέφερε ο Wright είχαν υπνωτιστεί και τους είχαν πάρει συνέντευξη αρκετές φορές, όπως άλλωστε συμβαίνει και με τον Hopkins που είναι γνωστός για τις υπνωτιστικές τεχνικές που χρησιμοποιεί για να αποσπάσει αναφορές σχετικές με απαγωγές. Ωστόσο, υπάρχουν πολλές αναφορές για συνειδητή ανάκληση απαγωγής χωρίς τη μεσολάβηση ύπνωσης ή πολλαπλών συνεντεύξεων και η σημασία του ρόλου που παίζουν οι λανθασμένες αναμνήσεις είναι κάτι που δεν έχει πλήρως ξεκαθαριστεί.\nΜια άλλη θεωρία υποστηρίζει ότι οι απαχθέντες είναι νοητικά ασθενείς. Αλλά αυτή η υπόθεση δεν υποστηρίζεται σε μεγάλο βαθμό από τη βιβλιογραφία που υπάρχει για το πεδίο. Εντούτοις, οι Bloecher, Clamar και Hopkins (1985) βρήκαν ευφυΐα παραπάνω από το μέσον όρο και κανένα δείγμα σοβαρής παθολογίας σε εννέα άτομα που ισχυρίζονταν ότι είχαν απαχθεί, ενώ ο Parnell (1988) δε βρήκε κανένα στοιχείο ψυχοπαθολογίας σε 225 άτομα που εξέτασε και που είχαν αναφέρει ότι είδαν UFO χωρίς να έχουν απαχθεί από αυτά. Τέλος, το 1993 ο Spanos και οι συνεργάτες του συνέκριναν 49 άτομα με αναφορές για θεάσεις UFO με δύο ομάδες ελέγχου και βρήκαν πώς δεν ήταν ούτε λιγότερο ευφυείς ούτε περισσότερο επιρρεπείς στη φαντασίωση και στον υπνωτισμό απ' όσο ήταν τα άτομα των ομάδων ελέγχου. Ούτε και επέδειξαν σημάδια ψυχοπαθολογίας. Ωστόσο, πίστευαν περισσότερο στις επισκέψεις από εξωγήινους, κάτι που υποδηλώνει ότι τέτοιου είδους πεποιθήσεις επιτρέπουν στους ανθρώπους να διαμορφώσουν αμφίβολες πληροφορίες, ασαφείς φυσικές αισθήσεις και ζωηρές φαντασιώσεις σχετικά με ρεαλιστικές συμπλοκές με εξωγήινους.\nΈχει ακόμα προταθεί η αστάθεια του κροταφικού λοβού. Σύμφωνα με τους Persinger και Makarec (1987) άνθρωποι με σχετικά ασταθείς κροταφικούς λοβούς είναι πιο επιρρεπείς στη φαντασία και είναι πιο πιθανό να αναφέρουν μυστηριακές ή εξωσωματικές εμπειρίες, οράματα και ψυχικές εμπειρίες. Ωστόσο, οι έρευνες του Spanos και των συνεργατών του δείχνουν ότι δεν υπάρχει διαφορά στην αστάθεια του κροταφικού λοβού μεταξύ των ατόμων που εξέτασαν για αναφορές UFO και των ομάδων ελέγχου. Ακόμα, ο Cox (1995) συνέκρινε μια ομάδα από δώδεκα βρετανούς απαχθέντες με δύο ομάδες ελέγχου και επίσης δε βρήκε διαφορές στην αστάθεια του κροταφικού λοβού, αν και παρατήρησε ότι οι απαχθέντες πίστευαν περισσότερο σε επισκέψεις εξωγήινων απ' ότι τα άτομα των ομάδων ελέγχου.\nΣύμφωνα με μια τελευταία θεωρία, οι απαγωγές αποτελούν επεξεργασίες περιστατικών ενύπνιας παράλυσης στις οποίες ένα άτομο φαίνεται πως είναι σε δυνατότητα να ακούει και να βλέπει και νιώθει τελείως σε εγρήγορση, αν και δε μπορεί να κινηθεί. Σύμφωνα με τη Διεθνή Ταξινόμηση Διαταραχών Ύπνου (International Classification of Sleep Disorders) η ενύπνια παράλυση είναι συχνή ανάμεσα σε ναρκοληπτικούς, στους οποίους η παράλυση συνήθως επέρχεται κατά την είσοδο στον ύπνο. Στον υπόλοιπο πληθυσμό η συχνότητά της είναι της τάξης των 3 έως 6 τοις εκατό.


Από τον Θοδωρή Ξουρίδα, 27/04/2021 @ 13:12\nΈχουν περάσει δύο εβδομάδες από την κυκλοφορία του καταπληκτικού δεύτερου άλμπουμ των Heavy Feather με τίτλο "Mountain Of Sugar" και οι πάμπολλες ακροάσεις του σε αυτό το διάστημα αποτελούν μία πρώτη ένδειξη ότι θα μας απασχολήσει ευχάριστα τουλάχιστον μέχρι το τέλος του έτους.\nΒαδίζοντας στον σωστό δρόμο τεράτων όπως οι Cream, Free, Mountain και Deep Purple, οι Σουηδοί συνδυάζουν ιδανικά τα blues και το hard rock των αρχών της δεκαετίας του '70, δίνοντας το δικό τους στίγμα με εξαιρετικής ωραιότητας συνθέσεις που αποδίδονται θαυμάσια.\nTο album release streamed concert μεταφέρθηκε εν τέλει από την Κυριακή του Πάσχα που ήταν προγραμματισμένο για τις 30 Μαΐου, οπότε οι Heavy Feather θα μας μιλήσουν για τη δημιουργία του άλμπουμ και θα αποδώσουν όλα τα τραγούδια χωρίς να βρισκόμαστε υπό την επήρεια παραισθησιογόνων λιπαρών ουσιών.\nΣυγχαρητήρια για το φανταστικό νέο άλμπουμ σας, το θεωρώ ήδη κλασικό, εφάμιλλο με πολλές σπουδαίες δουλειές από τη χρυσή εποχή!\nΓια εμένα, ακούγεται ως ο τέλειος συνδυασμός μεταξύ των blues και του '70s hard rock. Ήταν αυτός ο στόχος σας;\nΘέλαμε αυτή η μπάντα να παίζει και όλοι rock παλαιάς σχολής και όλοι προερχόμαστε από τα blues, οπότε νομίζω ότι είναι αδύνατο να μην ακουγόμαστε bluesy. Αυτή είναι η γλώσσα μας που δημιουργήσαμε από κοινού, οπότε δεν ακολουθήσαμε κάποιους κανόνες ώστε να ηχούμε όπως ακουγόμαστε!\nΩς τίτλοι δίσκων, τι σημαίνουν τα "Débris & Rubble" και "Mountain Of Sugar";\n"Débris & Rubble" είναι ό,τι έχει απομείνει μετά από έναν τυφώνα. Αφορά προσωπικά κάποιους από εμάς και εξηγεί τη συγκεκριμένη περίοδο με ειλικρινή τρόπο. Το "Mountain Of Sugar" είναι ένα παρατσούκλι που έχει η Lisa, έτσι την αποκαλούσε ένας promoter. Έχει όμως επίσης και ένα βαθύτερο νόημα.\nΜε ποιούς τρόπους διαφέρουν τα δύο άλμπουμ;\nΚαι τα δύο άλμπουμ ηχογραφήθηκαν στο ίδιο στούντιο με τον Erik "Errka" Petersson ως παραγωγό. Το πρώτο άλμπουμ ηχογραφήθηκε κατά 80% ζωντανά, συμπεριλαμβανομένων των κιθαριστικών σόλο και των φωνητικών. Οπότε το κάναμε αρκετά γρήγορα, σε δυο-τρεις μέρες. Το "Mountain Of Sugar" ηχογραφήθηκε περισσότερο ως στούντιο άλμπουμ της παρούσας εποχής, και πάλι με live feeling, αλλά είναι πιο προσεκτικά ηχογραφημένο. Είχαμε τον χρόνο να δοκιμάσουμε πράγματα, να πειραματιστούμε και να δοκιμάσουμε διαφορετικά κοστούμια σε κάποια τραγούδια. Από άποψη ήχου, το "Mountain Of Sugar" είναι λίγο πιο ζόρικο και σκληρό. Με την καλή έννοια, και μια ανάπτυξη νομίζω προς τη σωστή κατεύθυνση.\nΠιστεύω ότι βάζετε όση μουσικότητα απαιτείτε, ενώ ταυτόχρονα διαθέτετε μια μοναδική ικανότητα να γράφετε αξιομνημόνευτα τραγούδια. Ποιά είναι η προσέγγισή σας;\nΜου αρέσει η keep it simple προσέγγιση, και σε επίπεδο μουσικής, και στιχουργικά. Πιστεύω στην καθαρότητα και κάποιες φορές νιώθω ότι στη rock μουσική σήμερα λείπει αυτό το κομμάτι. Εάν ακούσεις παλιό υλικό, τα περισσότερα τραγούδια είναι πολύ απλά, ακόμα και στις περισσότερο progressive μπάντες. Εάν λοιπόν είχαμε ένα κανόνα, ήταν αυτός: keep it simple χωρίς αποστάσεις μεταφοράς. Μου αρέσει όταν τα άλμπουμ αποτελούνται από μικρά σε διάρκεια κομμάτια που μετά μπορείς να τα απλώσεις ζωντανά, όταν ο κόσμος βρίσκεται στον ίδιο χώρο με το ίδιο feeling που έχει χτιστεί από κοινού.\nΕάν ακούσεις παλιό υλικό, τα περισσότερα τραγούδια είναι πολύ απλά, ακόμα και στις περισσότερο progressive μπάντες\nΣτο δελτίο Τύπου διαβάζω ότι ο παραγωγός Erik "Errka" Petersson έδωσε στα τραγούδια εντελώς νέες διαστάσεις με τη βοήθεια πρώην κονσόλας μίξης των Pink Floyd. Περί τίνος πρόκειται;!\nΤο στούντιο του Errka δανείστηκε αυτή την κονσόλα μίξης από έναν Σουηδό μουσικό που την είχε αγοράσει από το βρετανικό στούντιο όπου οι Pink Floyd ηχογράφησαν τον δίσκο "Animals". Ήταν σπουδαίο το συναίσθημα να ηχογραφήσουμε με αυτό το μηχάνημα.\nΥπάρχει groove, θετική αύρα και η διάθεση των blues. Χάνω κάτι;\nΕλπίζω πως όχι! Το σπουδαιότερο πράγμα θα πρέπει να 'ναι ότι το υλικό αποτελείται από καλά τραγούδια, εύχομαι να νομίζεις ότι έτσι είναι, χα χα!\nΤί συνδέει εσένα και τη Lisa and Matte με τους Siena Root;\nΉμουν κανονικό μέλος των Siena Root από το 2013 αλλά παραιτήθηκα το 2020. Η Lisa (Lystam, φωνητικά) ήταν guest τραγουδίστρια σε περιοδεία και στο τελευταίο άλμπουμ τους με τίτλο "The Secret Οf Our Time".\nΥπάρχουν επίσης οι The Lisa Lystam Family Band, που συμμετέχεις εσύ και προφανώς η Lisa, μετρώντας ήδη τρία άλμπουμ. Παρακαλώ σύστησέ μας την μπάντα.\nΕγώ και η Lisa παίζουμε μαζί στους Lisa Lystam Family Band από το 2013. Ίσως μπορείς να τους περιγράψεις ως μια blues και americana μπάντα, Έχουμε ηχογραφήσει τρία άλμπουμ και έχουμε περιοδεύσει αρκετά στην blues σκηνή της Σκανδιναβίας τα προηγούμενα επτά χρόνια.\nΠώς βρέθηκαν μαζί τα τέσσερα μέλη των Heavy Feather;\nΟι Heavy Feather γεννήθηκαν στη Στοκχόλμη νομίζω το 2017. Εγώ η Lisa και ο Morgan (Korsmoe, μπάσο) θέλαμε να δημιουργήσουμε μία rock μπάντα που να παίζει old school υλικό, τον ήχο του '60s hard rock trio με έναν ερμηνευτή. Ο Ola (Göransson, τύμπανα) ήρθε σε μας και ξεκινήσαμε να γράφουμε το πρώτο άλμπουμ που ηχογραφήθηκε έναν χρόνο μετά.\n'Ενα άλμπουμ που αντιπροσωπεύει την μπάντα συνολικά είναι μάλλον το "Fire and Water" των Free\nΘα μπορούσες να αναφέρεις τέσσερα κλασικά άλμπουμ που αντιπροσωπεύουν το κάθε μέλος και ένα για την μπάντα συνολικά;\nΕμένα με αντιπροσωπεύει το "Live at Fillmore East" των Allman Brothers Band. Ο Ola διαλέγει το ομώνυμο άλμπουμ των Beck, Bogart & Appice. Ο Morgan παίρνει το "Disreali Gears" των Cream και η Lisa το "Outskirt" του Σουηδού Daniel Norgren από το 2008. 'Ενα άλμπουμ που αντιπροσωπεύει την μπάντα συνολικά είναι μάλλον το "Fire and Water" των Free.\nΤί σημαίνει το όνoμα Heavy Feather; Δεν έχει νόημα να πεις ότι ένα φτερό είναι βαρύ, αλλά φαντάζομαι ότι υπάρχουν φτερά βαρύτερα από άλλα! Κάποια σχέση με το "heavy weather";\nΉταν η σύζυγος του Ola που βρήκε το όνομα μετά από λίγο, είναι κάποιου είδους αναφορά στους Led Zeppelin ή τους Iron Butterfly. Είναι ίσως το νόημα του να έχεις βαριά riff και μπαλάντες ελαφριές σαν φτερά. Είναι δύσκολο να βρεις ένα καλό όνομα για μπάντα, είμαστε όμως όλοι περήφανοι για το δικό μας και άνετοι με αυτό. Δεν υπάρχει κάποια σύνδεση με το "heavy weather" πέραν του ότι πρόκειται για ένα καλό fusion άλμπουμ (των Weather Report).\nΈχω δύο ερωτήσεις του ενός εκατομμυρίου δολαρίων. Προτιμάς τα '60s ή τα '70s;\nΘα έλεγα τα '60s. Τα τέλη των '60s και οι αρχές των '70s είναι όμως το ίδιο πράγμα για εμένα, οπότε σίγουρα τα '60s.\nΤο hard rock χωρίς blues είναι σαν αμάξι δίχως ρόδες\nΚαι προτιμάς τα blues ή το hard rock;\nΠρέπει να πω τα blues... αυτή η απάντηση όμως είναι δύσκολη. Το hard rock χωρίς blues είναι σαν αμάξι δίχως ρόδες. Ίσως όμως να ακούω περισσότερο rock μουσική σε σχέση με τα καθαρά, αυθεντικά blues. Οπότε θα προσπεράσω αυτή την ερώτηση, χα χα!\nΑν δεν κάνω λάθος, έχετε περιοδεύει δύο φορές στην Ευρώπη. Πώς ήταν αυτή η εμπειρία;\nΚάναμε μία περιοδεία στην Ισπανία και δύο περιοδείες στη Γερμανία για τον πρώτο δίσκο. Η πρώτη περιοδεία στην Ισπανία ήταν πραγματικά πολύ σκληρή. Πήγαμε οδικώς από τη Σουηδία οπότε κάναμε εννιά χιλιάδες χιλιόμετρα για έντεκα εμφανίσεις, ήταν ζόρικο αλλά και πολύ διασκεδαστικό. Χρειαζόμασταν αυτή την περιοδεία για να μάθουμε να παίζουμε μαζί.\nΠώς έχετε αντιμετωπίσει την κρίση της πανδημίας;\nΕίμαστε τυχεροί καθώς ολοκληρώσαμε την τελευταία περιοδεία για τον πρώτο δίσκο τον Φεβρουάριο του 2020, ακριβώς προτού η πανδημία χτυπήσει την Ευρώπη. Και ακριβώς μετά δουλέψαμε τις τελευταίες λεπτομέρειες για το "Mountain of Sugar". Οπότε νομίζω ότι επηρεαστήκαμε για πρώτη φορά το περασμένο καλοκαίρι και φθινόπωρο. Ακόμη όμως ελπίζουμε ότι μπορούμε να περιοδεύσουμε κάπως αυτή τη χρονιά. Όλοι στην μπάντα πρέπει να κάνουν κάτι άλλο. Να δουλέψουν σε άλλα πράγματα απλά για να πληρώσουν το νοίκι.\nΠότε πιστεύετε ότι θα μπορέσουμε να διασκεδάσουμε σε συναυλίες όπως πριν ξεκινήσει αυτή η τρέλα;\nΕίναι δύσκολο να πούμε, αλλά εύχομαι πραγματικά ότι το πράγμα θα ξεκινήσει να ρολάρει το 2022. Ίσως μικρότερα πράγματα το φθινόπωρο του 2021, αλλά πραγματικές περιοδείες και φεστιβάλ δεν θα συμβούν πριν το 2022.\nΤί έρχεται στο μυαλό σου όταν ακούς τη λέξη Ελλάδα;\nΚαλό φαγητό, τυρί φέτα, ούζο και Μύθος.\nΠάντοτε όμως μπορείς να προσθέσεις περισσότερη κουδούνα!\nΤελευταία ερώτηση: Πιστεύεις ότι μπορείτε να προσθέσετε περισσότερη κουδούνα;\nΧα χα, πραγματικά ακούω τελευταία το άλμπουμ και μου φάνηκε πως έχει αρκετή κουδούνα. Πάντοτε όμως μπορείς να προσθέσεις περισσότερη, χα χα!\nΣας ευχαριστώ πολύ για τη συνέντευξη, σας εύχομαι ολόψυχα τα καλύτερα, οφείλω να σας πω μία ακόμη φορά ότι το άλμπουμ είναι πραγματικά φανταστικό! Εύχομαι να σας δω κάποια στιγμή στην Ελλάδα!\nΕυχαριστούμε πολύ! Ευχαρίστησή μας, εύχομαι να σε δούμε κάποια στιγμή στην Ελλάδα!


Υπόθεση Καμμένου – Ισοβίτη: Ξαναμπαίνουμε σε βρόμικες και πολύ σκοτεινές περιόδους – dailyopinion.gr\nHome > ΚΕΝΤΡΙΣΜΑΤΑ > Υπόθεση Καμμένου – Ισοβίτη: Ξαναμπαίνουμε σε βρόμικες και πολύ σκοτεινές περιόδους\nΥπόθεση Καμμένου – Ισοβίτη: Ξαναμπαίνουμε σε βρόμικες και πολύ σκοτεινές περιόδους\nΠριν από μερικές ημέρες δημοσιογράφος της ΕΡΤ ενημέρωνε σε μέσα κοινωνικής δικτύωσης ότι επίκειται μεγάλη αποκάλυψη.\nΜια αποκάλυψη για γνωστή πολιτική οικογένεια, έλεγε, και τη σχέση της με επιχειρηματίες και τη διαπλοκή.\nΠροφανώς κάτι ξέρουν στην κυβέρνηση και στο… παπαγαλιστάν, μάλλον έχουν άσους στο μανίκι τους. Τώρα που πέρασε με τεράστια επιτυχία η διαπραγμάτευση έχουν αποφασίσει να παίξουν το παιχνίδι των σκανδάλων και της σκανδαλολογίας με κάθε τρόπο.\nΚι αν είναι αλήθεια, αν υπάρχουν σκάνδαλα, ασφαλώς και να βγουν στο φως και ο κάθε απατεώνας να πάει φυλακή.\nΌμως, η υπόθεση Καμμένου και οι τηλεφωνικές συνομιλίες με έναν ισοβίτη για ναρκωτικά είναι ένα μείζον πολιτικό σκάνδαλο που ξεπερνά τα όρια της ηθικής και μας οδηγεί σε άλλες σκέψεις που μπορεί να έχουν και επιχειρηματικό – οικονομικό υπόβαθρο.\nΑλλά δημιουργείται κι ένα επίσης πολύ μεγάλο ζήτημα. Βγαίνουν στο φως συνομιλίες και μηνύματα ενός υπουργού με έναν κατάδικο κι επίσης βγαίνουν συνομιλίες του κατάδικου με άλλους, και οι οποίες είναι «φωτιά». Γιατί όταν ο ένας λέει «10 χρόνια ΣΥΡΙΖΑ ρε φίλε. Δεν τους νοιάζουν οι Τούρκοι, εξολοθρεύουν την οικογένεια Μητσοτάκη αν μιλήσεις…» τότε έχουμε ένα μείζον θέμα.\nΑκόμη κι αν ο επιχειρηματίας που θέλουν να «καρφώσει» είναι ένοχος, με τον τρόπο αυτό, με τις συνομιλίες που βγήκαν και με την προκλητική μεθόδευση του Καμμένου, ο εν λόγω επιχειρηματίας απλά… αθωώνεται. Ακόμη δηλαδή κι αν ο Μαρινάκης εμπλέκεται με κάποιο τρόπο με το Noor 1 (κάτι που είναι δουλειά των δικαστών να το βρουν) η παρέμβαση Καμμένου «καίει» την υπόθεση.\nΤο όλο ζήτημα έχει πάρει τεράστιες διαστάσεις, όμως, η κυβέρνηση εθελοτυφλεί. Προσπαθεί να το περάσει όπως… τα μέτρα. Δηλαδή σιωπηλά και χωρίς καμιά φασαρία. Εδώ βγαίνει ο Κοντονής κι όχι μόνο καλύπτει πλήρως τον Καμμένο αλλά μιλά και για… σκευωρία που έχει στηθεί. «Ο υπουργός υπογράμμισε ότι η έρευνα της Δικαιοσύνης για την υπόθεση προσπάθειας να διαχυθούν στη χώρα 2,1 τόνοι ηρωίνης δεν θα σταματήσει από οικονομικά συμφέροντα που επιχειρούν κλίμα αποπροσανατολισμού, και αν έχει συμβεί οποιαδήποτε παρατυπία με επίσκεψη εκτός ωραρίου στη φυλακή, και αυτή θα ελεγχθεί. Είπε ωστόσο ότι θα περίμενε άλλου είδους αντιδράσεις από τα πολιτικά κόμματα για μια υπόθεση για την οποία οι μάρτυρες της δίκης εξαφανίστηκαν ένας-ένας από προσώπου γης.Εγώ θα ήθελα να σας πω ότι βορβορώδης και βροντώδης κατάσταση είναι όταν τα οικονομικά συμφέροντα προσπαθούν να υπαγορεύσουν πολιτικό λόγο στα κόμματα και να διαμορφώσουν, δια των φιλικών τους εφημερίδων, τα οικονομικά συμφέροντα, ένα κλίμα στην κοινή γνώμη αποπροσανατολισμού».\nΚαταλάβατε που το πάει; Λες και τα… οικονομικά συμφέροντα τηλεφωνούσαν στον κατάδικο κι έκαναν deal μαζί του.\nΤο τοπίο είναι πράγματι βορβορώδες, είναι πολύ βρόμικο και πρέπει να ξεκαθαρίσει άμεσα. Αν υπάρχουν κι άλλοι ένοχοι για το ναρκοπλοίο να πάνε φυλακή για όλη τους τη ζωή.\nΑν υπάρχουν πολιτικοί που κάνουν deal κρυφά να αποδείξουν ότι οι ίδιοι δεν εμπλέκονται στην υπόθεση ή ότι δεν έχουν επιχειρηματικά και πολιτικά συμφέροντα.\nΚι αν υπάρχει μια κυβέρνηση ή κάποια μέλη της να παίζουν βρόμικα παιχνίδια τότε πρέπει να παραιτηθούν.\nΈνα μείζον ερώτημα, όμως, είναι αν ξαναμπαίνουμε σε βρόμικες και πολύ σκοτεινές περιόδους. Με τηλεφωνικές υποκλοπές, με συνομιλίες που βγαίνουν σε cd, με πράκτορες που παρακολουθούν επιχειρηματίες και πολιτικούς, με «βαλιτσάκια» που κυκλοφορούν σε όλη την Αθήνα. Και ο νοών νοείτω.\nΔΙΚΑΙΟΣΥΝΗ, ΚΕΝΤΡΙΣΜΑΤΑ, Π.ΚΑΜΜΕΝΟΣ\nΣκιές, γκρίνιες και οσμή σκανδάλων κακοδιαχείρισης στην Αρχιεπισκοπή Αμερικής!


Ο τρόμος του βυθού: Τι βρήκαν δύτες που βούτηξαν στα βαθιά (Photos) - LamiaNow.gr - Ειδήσεις από τη Λαμία\nΟ τρόμος του βυθού: Τι βρήκαν δύτες που βούτηξαν στα βαθιά (Photos)\nΌχι το πλάσμα της φωτογραφίας δεν είναι ένας ψηφιακός εφιάλτης από κάποια ταινία μεσαιωνικού τρόμου με δράκους και άλλα τέρατα, αντιθέτως, είναι απολύτως υπαρκτό, κολυμπά στις θάλασσες του πλανήτη, είναι σπάνιο και εξαιρετικά τρομακτικό.\nΠρόκειται για το σαυρόψαρο, ένα σπάνιο είδος ψαριού που ζει σε βάθη άνω του ενός χιλιομέτρου και που φωτογραφήθηκε πριν από μερικές ημέρες από δύτες του ερευνητικού κέντρου του Ωκεανογραφικού Ιδρύματος (ΝΟΑΑ) των ΗΠΑ, στις νοτιοανατολικές ακτές της χώρας.\nΟι δύτες έκαναν πολλές βουτιές στο διάστημα Μαΐου-Ιουλίου 2018 και ανακάλυψαν δεκάδες παράξενα πλάσματα που ζουν σε μεγάλα βάθη, εκεί όπου το φως του ήλιου δεν φθάνει σχεδόν ποτέ και που οι συνθήκες απαιτούν ειδική προσαρμογή για την επιβίωση.\nΤα πλάσματα αυτά, ειδικά προσαρμοσμένα σε συνθήκες περιορισμένου φωτός, υψηλής πίεσης και χαμηλών θερμοκρασιών μοιάζουν με εξωγήινους τρόμους που ελοχεύουν στη λάσπη του βυθού, περιμένοντας θύματα ή πλήρως καμουφλαρισμένα στο περιβάλλον που ζουν.\nΓια περισσότερες πληροφορίες για τα τερατώδη αυτά θαλάσσια πλάσματα μπορείτε να μπείτε στη σελίδα του NOAA και να δείτε τι άλλο αντίκρυσαν οι δύτες της αποστολής.\nΠηγή φωτός: ΝΟΑΑ


Ένταση έξω από το υπ. Ανάπτυξης - Καταστήματα κατεβάζουν ρολά | LiFO\nΈνταση έξω από το υπ. Ανάπτυξης - Καταστήματα κατεβάζουν ρολά\nΈνταση σημειώνεται αυτή την ώρα στο κέντρο της Αθήνας, έξω από το υπουργείο Ανάπτυξης\n15.1.2020 | 11:40\nΕργαζόμενοι των ναυπηγείων Ελευσίνας έχουν συγκεντρωθεί έξω από το υπουργείο, στην οδό Νίκης και φωνάζουν συνθήματα. Οι εργαζόμενοι είχαν κηρύξει τετράωρη στάση εργασίας και ζητούν επικοινωνία με τον Άδωνι Γεωργιάδη. Φωτοβολίδες και κροτίδες που άναψαν παριστάμενοι έκαναν την ατμόσφαιρα αποπνικτική.\nΝωρίτερα υπήρχαν πληροφορίες από παριστάμενους και για χρήση δακρυγόνων οι οποίες στη συνέχεια διαψεύστηκαν. Καταστήματα στους γύρω δρόμους κατέβασαν προληπτικά τα ρολά τους.\nΟι εργαζόμενοι στα ναυπηγεία επιδιώκουν συνάντηση με τον υπουργό Άδωνι Γεωργιάδη, για να ενημερωθούν για την εξέλιξη της πορείας της επένδυσης στη ναυπηγική μονάδα. Εκπρόσωπος του σωματείου, μιλώντας στο LIFO.gr, ανέφερε ότι επί μήνες οι εργαζόμενοι επιδιώκουν τη συνάντηση με τον Άδωνι Γεωργιάδη. «Τον βλέπουμε στα κανάλια, αλλά με τους εργαζόμενους δεν συναντήθηκε».\nΓια τα ναυπηγεία Ελευσίνας, έχει εκδηλώσει ενδιαφέρον η εταιρεία ONEX, η οποία πρόσφατα απέκτησε τον έλεγχο των ναυπηγείων του Νεωρίου στη Σύρο. Η προηγούμενη διοίκηση των Ναυπηγείων Ελευσίνας, αναφέρει με το σωματείο, χρωστάει στους εργαζόμενους ποσό της τάξης των 17 εκατομμυρίων ευρώ. Σύμφωνα με όσα έχουν γίνει γνωστά το ντιλ για την αγορά και μεταβίβαση του Ναυπηγείου της Ελευσίνας προβλέπει ότι η νέα διοίκηση θα πληρώσει τα χρέη προς τους εργαζόμενους.


H κυβέρνηση ακολουθεί την πολιτική της... μιάμισης στροφής - SalonicaNews\nH κυβέρνηση ακολουθεί την πολιτική της... μιάμισης στροφής\nΣε έντονες επικρίσεις για την τακτική της κυβέρνησης ΣΥΡΙΖΑ/ΑΝΕΛ ενόψει της διαπραγμάτευσης προχώρησε ο Ευάγγελος Βενιζέλος κατά τη διάρκεια παρέμβασής του χθες το βράδυ στην παρουσίαση του βιβλίου του δημοσιογράφου Γιάννη Βλαστάρη\n«Λεξικό χωρίς γραβάτα», στη Στοά του Βιβλίου, όπου καταγράφονται οι λέξεις-όροι της τρέχουσας πολιτικής συγκυρίας.\nΣύμφωνα με τον κ. Βενιζέλο, «έχουμε να αντιμετωπίσουμε το φαινόμενο της μιάμισης στροφής, η οποία καραδοκεί προκειμένου η κοινωνία να συμπληρώσει το υπόλοιπο από μόνη της», καθώς, όπως είπε, «το πιο αποκαλυπτικό lapsus του σημερινού πρωθυπουργού είναι η στροφή των 360 μοιρών. Η "στροφή των 360 μοιρών" στην οποία έχει αναφερθεί είναι και αυτό κατά τη γνώμη μου μια μαθηματική ανακρίβεια γιατί εδώ έχουμε το οργανωμένο ψέμα όχι της μίας στροφής ή της πλήρους περιστροφής, αλλά της μιάμισης στροφής».\nΌπως εξήγησε ο κ. Βενιζέλος:« Αποδεχόμαστε το μνημόνιο, υπογράφουμε το τρίτο και ετοιμαζόμαστε για το τέταρτο μνημόνιο. Αποδεχόμαστε την τρόικα, αποδεχόμαστε το κούρεμα του χρέους και παρακαλούμε να μας δώσουν ένα μικρό συμπλήρωμα. Αλλά είναι αυτό; Δηλαδή, μας είπαν ψέματα ότι θα σκίσουν το μνημόνιο και υπέγραψαν το τρίτο, υπογράφουν το τέταρτο και τελείωσε; Αυτό είναι το θέμα μας;».\nLabels Βενιζέλος, Πολιτική, ΣΗΜΑΝΤΙΚΟ


Μπάλτσα Αγνή |\nΠΟΛΙΤΙΣΜΟΣ / ΤΕΧΝΕΣ\nPosted on Νοέμβριος 19, 2013 by Who is Who Greece\tΣχολιάστε\nΗ Αγνή Μπάλτσα γεννημένη στις 19 Νοεμβρίου του 1944 στη Λευκάδα είναι μια διάσημη Ελληνίδα μέτζο-σοπράνο.\nΞεκίνησε να παίζει πιάνο σε ηλικία έξι ετών και το 1958 μετακόμισε στην Αθήνα για να επικεντρωθεί στο τραγούδι. Αποφοίτησε από το Εθνικό Ωδείο το 1965 και ταξίδεψε στο Μόναχο προκειμένου να συνεχίσει τις σπουδές της με μια υποτροφία “Μαρία Κάλλας”. Προτού αποχωρήσει έδωσε ένα αποχαιρετιστήριο ρεσιτάλ στο Πάνθεον της Λευκάδας, με τη συνοδεία στο πιάνο της δασκάλας της, Φραγκιά-Σπηλιοπούλου.\nΗ Μπάλτσα έκανε την πρώτη της εμφάνιση το 1968 στην όπερα της Φρανκφούρτης με το έργο Οι Γάμοι του Φίγκαρο (του Βόλφγκανγκ Αμαντέους Μότσαρτ) και ακολούθησε το έργο Der Rosenkavalier (του Ρίχαρντ Στράους) στην όπερα της Βιέννης το 1970. Με την καθοδήγηση του Χέρμπερτ φον Κάραγιαν γρήγορα τράβηξε την προσοχή του κόσμου πάνω της και άρχισε να κάνει τακτικές εμφανίσεις στο αναγνωρισμένου κύρους φεστιβάλ του Σάλτσμπουργκ.\nΗ πιο γνωστή της ερμηνεία είναι στην Κάρμεν του Μπιζέ, την οποία έχει επαναλάβει πολλές φορές, τις περισσότερες με τη συνοδεία του Χοσέ Καρέρας. Έχει ερμηνεύσει έργα των Μότσαρτ (Έτσι Κάνουν Όλες), Ροσίνι (Ο Κουρέας της Σεβίλλης, Μια Ιταλίδα στο Αλγέρι), Μασκάνι (Καβαλερία Ρουστικάνα), Βέρντι (Αϊντα, Η Δύναμη του Πεπρωμένου, Τροβατόρε, Δον Κάρλο) και Μπελίνι (I Capuleti e i Montecchi).\nΣτην πορεία της καριέρας της μετακλήθηκε στις μεγαλύτερες διεθνείς Όπερες, έκανε πολυάριθμες τουρνέ και συνεργάστηκε με κορυφαίους αρχιμουσικούς. Σταθμό στην καριέρα της αποτέλεσε η 15ετής καθοδήγηση και συνεργασία της με τον Χέρμπερτ φον Κάραγιαν, ο οποίος τη θεωρούσε τη «σπουδαιότερη μέτζοσοπράνο της εποχής μας».\nΤο 1980, της απονεμήθηκε ο τίτλος «Osterreichische Kammersangerin» και από το 1988 είναι επίτιμο μέλος της Κρατικής Όπερας της Βιέννης. Τιμήθηκε με πολυάριθμες διακρίσεις και από το 1993 είναι μέλος της Ευρωπαϊκής Ακαδημίας Τεχνών και Επιστημών. Η πιο πρόσφατη εμφάνισή της στην Ελλάδα έγινε στις 28 Ιουλίου 2008 στο Αρχαίο Ωδείο της Πάτρας, στη συναυλία με τίτλο «Τα τραγούδια της πατρίδας μου» με την Κρατική Ορχήστρα Ελληνικής Μουσικής υπό τη διεύθυνση του Σταύρου Ξαρχάκου.\nΕίναι χαρακτηριστική η δήλωσή της: «Δεν υπήρξα ειδικευμένη σε τίποτε. Τραγούδησα ό,τι με οδήγησε η καρδιά, η φωνή και οι δυνάμεις μου. Και τα τραγούδησα όλα. Είμαι γεμάτη και απίστευτα ευγνώμων. Δεν είναι αυτονόητο να γεννηθείς στη Λευκάδα, να σε λένε Αγνή Μπάλτσα και να σου συμβούν όσα συνέβησαν σ’ εμένα».\nΠηγή: Μουσικά Νέα (tralala.gr)\nTags: 2013, Agni, artist, athens, Baltsa, biography, greece, παρίσι, τραγούδι, όπερα, Αγνή, Αθήνα, Ελλάδα, Λευκάδα, Μπάλτσα, Παγκόσμια, ΩδείοΑθηνών, βιογραφία, βιογραφικό, μουσικός, MezzoSoprano, musician, opera, paris, singer, whoiswho, whoiswhogreece, world. Bookmark the permalink.\nPrevious post ← Βασιλικός Βασίλης\nNext post Κληρίδης Γλαύκος →


Ηλιακό Τόξο. Εισαγωγή και Υπολογισμός – astrologers.gr\nHome Αστρολογία Προγνωστική αστρολογία Ηλιακό Τόξο Ηλιακό Τόξο. Εισαγωγή και Υπολογισμός\nΗλιακό Τόξο. Εισαγωγή και Υπολογισμός\nΗ αστρολογία εμφανίστηκε ήδη στην αυγή του ανθρώπινου πολιτισμού, στην αρχαία Μεσοποταμία, και σταδιακά εξαπλώθηκε σε όλους τους αρχαίους πολιτισμούς. Η πρώτη μορφή της ήταν προγνωστική και κοσμική και χρειάστηκε να περάσουν αρκετοί αιώνες για να εμφανιστεί η γενέθλια ή ατομική αστρολογία.\nΟι άνθρωποι εκείνης της εποχής ήταν εκτεθειμένοι στα στοιχεία της φύσης, σε κάθε είδους καταστροφές (πλημμύρες, ακρίδες κ.ά.), ανήμποροι να προστατέψουν την σοδειά τους. Οι πόλεμοι ήταν συχνοί γύρω από την καλλιεργήσιμη γη και τα προϊόντα που εμπορεύονταν και συχνή ήταν επίσης η λεηλασία του ιδρώτα τους. Ήταν εκτεθειμένοι στο άγνωστο.\nΗ προγνωστική αστρολογία ήταν ένα εργαλείο για να ξεδιπλώσουν τα πέπλα του άγνωστου, ένα μέσο για να προστατευτούν και να επιβιώσουν.\nΣτους αρχαίους Έλληνες συναντάμε για πρώτη φορά το ατομικό ωροσκόπιο και τις πρώτες προσπάθειες ατομικής πρόβλεψης. Με την ανθρωποκεντρική φιλοσοφία των αρχαίων Ελλήνων και την προβολή της αξίας του ατόμου, η αστρολογία έπαψε να είναι αποκλειστικά στην υπηρεσία του κράτους και του βασιλιά που όριζε τις ζωές της μάζας των υπηκόων του και απευθύνθηκε σε κάθε άνθρωπο που ζητούσε τις υπηρεσίες της.\nΑπό τότε, η γενέθλια και η προγνωστική αστρολογία πέρασαν μέσα από μια μακριά πορεία εξέλιξης. Η θεωρητική βάση των προγνωστικών συστημάτων τέθηκε από νωρίς αλλά μόνο αργότερα, με την εξέλιξη των μαθηματικών και της αστρονομίας, μπόρεσαν να εξελιχθούν στην σημερινή τους μορφή, αφού τα προγνωστικά συστήματα απαιτούν πολύ μεγάλη ακρίβεια στον υπολογισμό τους.\nΣ’ αυτή την εξέλιξη, βοήθησε σημαντικά και η ανακάλυψη και χρήση των ηλεκτρονικών υπολογιστών, αφού η διαδικασία αυτών των υπολογισμών είναι πολύ χρονοβόρα, γεγονός που ήταν αποτρεπτικό για την διάδοση και ευρεία χρήση των προγνωστικών συστημάτων.\nΜέσα στον 20ο αιώνα, η εξέλιξη κυρίως της ψυχολογίας έδωσε άλλη διάσταση και δυναμική στην ύπαρξη. Με την κατανόηση του ασυνείδητου και υποσυνείδητου άρχισε η χαρτογράφηση άγνωστων «χώρων» μέσα στον ίδιο τον άνθρωπο. Οι σημαντικές αυτές ανακαλύψεις επηρέασαν φυσικά και την αστρολογία, η οποία μετατράπηκε σταδιακά σ’ ένα εργαλείο αυτογνωσίας.\nΜέσα σ’ αυτή την νέα προοπτική, η προγνωστική αστρολογία άλλαξε επίσης χαρακτήρα. Η αρχική της μορφή ήταν φαταλιστική, δηλαδή περίγραφε γεγονότα πάνω στα οποία ο άνθρωπος δεν είχε καμιά δύναμη και έλεγχο, γεγονότα που ήταν «εξωτερικά» και επιβάλλονταν στον άνθρωπο, με την έννοια του πεπρωμένου.\nΣήμερα, η προγνωστική αστρολογία θεωρεί ότι τα γεγονότα στην ζωή ενός ατόμου αποτελούν την έκφραση και την εξέλιξη στον χρόνο όλων των τάσεων του γενέθλιου ωροσκοπίου του. Η αντίληψη ότι όλα τα γεγονότα της ζωής μας είναι εκδήλωση των τάσεων που φέρουμε από την γέννησή μας αποδίδει τώρα την ευθύνη των όσων μας συμβαίνουν στον ίδιο τον άνθρωπο.\nΕπομένως, ο άνθρωπος έχει την ελεύθερη βούληση μέσα από την αυτογνωσία και την προσωπική ανάπτυξη να κατανοεί και να ορίζει σ’ ένα βαθμό τις εμπειρίες της ζωής του.\nΣτον 20ο αιώνα τέθηκαν και τα κριτήρια που πρέπει να πληροί ένα προγνωστικό σύστημα για να θεωρείται έγκυρο. Τα κριτήρια εγκυρότητας που έθεσε ο C.E.O. Carter για τις κατευθύνσεις είναι τα ακόλουθα:\n1. Κανένα σημαντικό γεγονός δεν μπορεί να συμβεί χωρίς να φαίνεται στις κατευθύνσεις\n2. Καμιά όψη στις κατευθύνσεις δεν μπορεί να περάσει χωρίς κάποιο γεγονός\n3. Τα γεγονότα και οι κατευθύνσεις πρέπει να έχουν στενή χρονική αντιστοιχία\n4. Τα γεγονότα και οι όψεις των κατευθύνσεων πρέπει να είναι της ίδιας φύσης\nΣύμφωνα με το πρώτο και δεύτερο κριτήριο, ένα σύστημα κατευθύνσεων δεν αρκεί να μας δείχνει μερικές φορές τα γεγονότα που πρόκειται να συμβούν αλλά πρέπει να είναι σε θέση να το κάνει πάντα ή τουλάχιστο να έχει ένα πολύ ψηλό ποσοστό επιτυχίας.\nΣύμφωνα με το τρίτο και τέταρτο κριτήριο, ένα σύστημα κατευθύνσεων για να θεωρείται έγκυρο πρέπει να μας δίνει την δυνατότητα να προβλέπουμε τόσο τον χρόνο που θα συμβεί ένα γεγονός όσο και την φύση του γεγονότος αυτού.\nΤο ηλιακό τόξο, μέσα από την μακροχρόνια χρήση του, δείχνει ότι πληροί και τα τέσσερα αυτά κριτήρια εγκυρότητας.\nΥπολογισμός του Ηλιακού Τόξου\nΟι υπολογισμοί για να καταστρώσουμε τους χάρτες όλων των προγνωστικών συστημάτων είναι χρονοβόροι και κοπιαστικοί. Έτσι, οι αστρολόγοι σήμερα χρησιμοποιούν αστρολογικά προγράμματα που κάνουν όλους αυτούς τους υπολογισμούς με απόλυτη ακρίβεια μέσα σε δευτερόλεπτα. Όταν άρχισα να ασχολούμαι με την αστρολογία δεν υπήρχαν ηλεκτρονικοί υπολογιστές και αστρολογικά προγράμματα έτσι έκανα όλους τους υπολογισμούς στο χέρι. Μου έπαιρνε για την εργασία αυτή, δηλαδή να καταστρώσω ένα χάρτη και να κάνω όλα τα συστήματα πρόβλεψης, περίπου 18 με 19 ώρες. Αντιλαμβάνεται κανείς απ’ αυτό πόσο βοήθησε η τεχνολογία την αστρολογία.\nΘα εξηγήσω όμως εδώ θεωρητικά τον τρόπο που υπολογίζουμε το ηλιακό τόξο γιατί αυτό θα βοηθήσει στην καλύτερη κατανόηση του τι ακριβώς είναι.\nΜπορούμε να υπολογίσουμε το ηλιακό τόξο για οποιαδήποτε ημερομηνία μέσα στην χρονιά που μας ενδιαφέρει για να δούμε τι όψεις σχηματίζονται στην συγκεκριμένη ημερομηνία. Είναι πολύ καλύτερα όμως να υπολογίζουμε το τόξο για την μέρα των γενεθλίων μέχρι και τα επόμενα γενέθλια της χρονιάς που θέλουμε να εξετάσουμε. Δηλαδή, υπολογίζουμε το ηλιακό τόξο από γενέθλια σε γενέθλια και σημειώνουμε τις όψεις που σχηματίζονται μέσα στην συγκεκριμένη χρονιά. Με τον τρόπο αυτό, μπορούμε να συγκρίνουμε παράλληλα τις όψεις που βλέπουμε στο ηλιακό τόξο με την ηλιακή επιστροφή, τις δευτερεύουσες κατευθύνσεις και τους τράνζιτς κι έτσι να έχουμε μια πλήρη εικόνα των γεγονότων μιας συγκεκριμένης χρονιάς.\nΤο ηλιακό τόξο, όπως είπαμε, βασίζεται στην ιδέα ότι κάθε μια μέρα από τα γενέθλιά μας αντιστοιχεί σ’ ένα χρόνο ζωής μας. Ας πάρουμε ως παράδειγμα ένα άτομο που γεννήθηκε στις 4/5/1985 και θέλουμε να εξετάσουμε την χρονιά του από τα γενέθλιά του στις 4/5/2007 μέχρι τα γενέθλιά του στις 4/5/2008.\nΑφαιρούμε από το 2007 το 1985 και βλέπουμε ότι τότε θα είναι 22 χρόνων. Παίρνουμε την αστρολογική εφημερίδα και μετράμε 22 μέρες από την μέρα που γεννήθηκε, δηλαδή από τις 4/5/1985. Φτάνουμε έτσι στις 26/5/1985. Βλέπουμε ότι ο Ήλιος στις 26/5/1985 βρίσκεται στις 5ο.10΄ των Διδύμων. Οι αστρολογικές εφημερίδες που χρησιμοποιούνται κυρίως στην Ευρώπη είναι αυτές του αστεροσκοπείου του Γκρίνουιτς. Το Γκρίνουιτς δίνει τις θέσεις των πλανητών για τις 12μ.μ. ώρα Γκρίνουιτς, δηλαδή για τις 2μ.μ. ώρα Ελλάδος. Έτσι πρέπει να διορθώσουμε την θέση του Ήλιου για την ώρα γέννησης του ατόμου για να βρούμε ακριβώς την θέση του.\nΗ ακρίβεια είναι πολύ σημαντική στους υπολογισμούς αυτούς και αν δεν διορθώσουμε την νέα θέση του Ήλιου για την ώρα γέννησης μπορεί να πέσουμε έξω κατά πολύ στον χρονικό προσδιορισμό των γεγονότων. Διορθώνουμε λοιπόν την νέα θέση του Ήλιου και βλέπουμε ότι βρίσκεται στις 5ο.03΄ των Διδύμων. Ο Ήλιος την μέρα γέννησης, δηλαδή στις 4/5/1985 είναι στις 13ο.50΄ του Ταύρου. Αφαιρούμε από την προχωρημένη θέση του Ήλιου την γενέθλια θέση του.\nΈνας απλός τρόπος να το κάνουμε είναι να προσθέσουμε 30ο στην προχωρημένη θέση του Ήλιου, αφού απέχει ένα ζώδιο από την γενέθλια θέση του. Δηλαδή αφαιρούμε από τις 35ο.03΄ τις 13ο.50΄ και έχουμε 21ο.13΄. Οι 21ο.13΄ είναι το ηλιακό τόξο για το άτομο αυτό στα γενέθλιά του στις 4/5/2007.\nΤο ηλιακό τόξο είναι η απόσταση που διανύει ο Ήλιος μέχρι μια συγκεκριμένη χρονιά μετρώντας μια μέρα για κάθε χρόνο από την ημερομηνία γέννησής μας.\nΑυτό το τόξο, δηλαδή στο παράδειγμά μας τις 21ο.13΄, το προσθέτουμε σε όλους τους πλανήτες και όλες τις ακμές του γενέθλιου ωροσκοπίου. Έτσι, έχουμε τον χάρτη του ηλιακού τόξου για τα 22α γενέθλια, δηλαδή για τις 4/5/2007, του ατόμου αυτού.\nΣτο ηλιακό τόξο δεν παίρνουμε υπόψη μας την ανάδρομη φορά των πλανητών στο γενέθλιο ωροσκόπιο αλλά το προσθέτουμε κανονικά σε όλους τους πλανήτες ανεξαρτήτως φοράς.\nΣτο σχήμα 1 βλέπουμε την θέση του Ήλιου στο γενέθλιο ωροσκόπιο και την θέση του προχωρημένου Ήλιου, όταν το άτομο είναι 22 χρόνων.\nΑν χρησιμοποιήσουμε ένα αστρολογικό πρόγραμμα στον ηλεκτρονικό υπολογιστή για να καταστρώσουμε ένα ηλιακό τόξο η διαδικασία είναι πολύ απλή. Πάμε στο ηλιακό τόξο στο μενού του προγράμματος και πληκτρολογούμε την ημερομηνία των γενεθλίων της χρονιάς που μας ενδιαφέρει. Στο παράδειγμά μας τις 4/5/2007. Αμέσως το πρόγραμμα μας εμφανίζει το ηλιακό τόξο της χρονιάς αυτής, δηλαδή μας δίνει τις προχωρημένες θέσεις όλων των πλανητών και ακμών.\nΞαναπάμε στο ηλιακό τόξο στο μενού του προγράμματος και τοποθετούμε την ημερομηνία των επόμενων γενεθλίων, δηλαδή τις 4/5/2008. Αυτό το κάνουμε για να δούμε πόση απόσταση θα διανύσει ο Ήλιος μέσα στην χρονιά αυτή. Βλέπουμε λοιπόν ότι ο Ήλιος στις 4/5/2007 βρίσκεται στις 5ο.03΄ των Διδύμων ενώ στις 4/5/2008 βρίσκεται στις 6ο.01΄ των Διδύμων. Αφαιρούμε από τις 6ο.01΄ τις 5ο.03΄ για να βρούμε πόσο θα κινηθεί ο Ήλιος μέσα στην χρονιά αυτή. Και βλέπουμε ότι ο Ήλιος θα κινηθεί 0.58΄. Αυτή θα είναι η ανοχή που θα δώσουμε για να θεωρήσουμε ότι σχηματίζεται μια όψη ανάμεσα στους προχωρημένους πλανήτες και ακμές με το γενέθλιο ωροσκόπιο.\nΕίναι σημαντικό να βρούμε πόσο θα κινηθεί ο Ήλιος μέσα στην χρονιά που μας ενδιαφέρει γιατί η κίνηση του Ήλιου δεν είναι ακριβώς η ίδια καθημερινά. Υπάρχουν ζώδια στα οποία ο Ήλιος κινείται πιο αργά και άλλα στα οποία κινείται πιο γρήγορα. Έτσι, η ανοχή που θα δώσουμε στις όψεις του τόξου δεν είναι η ίδια για όλα τα άτομα και όλες τις χρονιές.\nΈχουμε βρει λοιπόν (προσθέτοντας το ηλιακό τόξο) τους προχωρημένους πλανήτες και τις ακμές για τα γενέθλια της χρονιάς που μας ενδιαφέρει και έχουμε βρει επίσης την ανοχή που θα δώσουμε για να θεωρήσουμε ότι σχηματίζεται μια όψη.\nΤο επόμενο μας βήμα είναι το εξής:\n• Εξετάζουμε όλους τους προχωρημένους πλανήτες με τους γενέθλιους πλανήτες για να δούμε αν σχηματίζεται κάποια κύρια όψη μέσα στην ανοχή που βρήκαμε, στο παράδειγμά μας 0.58΄• Εξετάζουμε όλους τους προχωρημένους πλανήτες με τις γενέθλιες ακμές\n• Εξετάζουμε όλες τις προχωρημένες ακμές με τους γενέθλιους πλανήτες\nΑν διαπιστώσουμε ότι σχηματίζεται κάποια όψη ή όψεις μέσα στην χρονιά που εξετάζουμε τις σημειώνουμε για να τις ερμηνεύσουμε.\nΗ ανοχή που δίνουμε στις όψεις του τόξου, όπως είδαμε, είναι η απόσταση που διανύει ο Ήλιος μέσα στην χρονιά που εξετάζουμε, στο παράδειγμά μας 0.58΄. Η ανοχή αυτή όμως αρχίζει να ισχύει όταν ένας προχωρημένος πλανήτης φτάσει 0.58΄ πριν σχηματίσει όψη ακριβείας μ’ ένα γενέθλιο πλανήτη ή ακμή και εξακολουθεί να ισχύει για 0.58΄ αφού ο προχωρημένος πλανήτης σχηματίσει την όψη με ακρίβεια. Η ανοχή αυτή, δηλαδή, ισχύει και πριν σχηματιστεί η όψη με ακρίβεια αλλά και αφού σχηματιστεί.\nΤα γεγονότα συμβαίνουν μερικές φορές όταν η όψη γίνει ακριβείας. Τις περισσότερες φορές όμως συμβαίνουν όταν ο προχωρημένος πλανήτης φτάσει στην ανοχή περίπου μισής μοίρας πριν σχηματίσει την όψη και μισής μοίρας αφού την περάσει, με μεγαλύτερες πιθανότητες να εκδηλωθεί το γεγονός όταν η όψη πάει να σχηματιστεί, όταν δηλαδή είναι συγκλίνουσα.\nΈτσι, με το ηλιακό τόξο μπορούμε να εντοπίσουμε χρονικά ένα γεγονός περίπου μέσα στο διάστημα ενός έτους. Τα υπόλοιπα προγνωστικά συστήματα μας βοηθούν μετά να προσδιορίσουμε ακριβέστερα το χρονικό διάστημα που θα εκδηλωθεί το γεγονός.\nΗ αξία του ηλιακού τόξου ως προγνωστικό σύστημα είναι ότι μας βοηθά να διακρίνουμε τα κύρια γεγονότα από τα δευτερεύοντα μέσα στην χρονιά που εξετάζουμε.\nΕυχαριστίες: Η μελέτη αυτή δεν θα ήταν δυνατή χωρίς τα ακριβή δεδομένα που συλλέχθηκαν από …\nΜπορούμε να πούμε ότι η επιστήμη της αστρολογίας είναι μια έκφραση του νόμου των …


Αεροπορικά εισιτήρια για Κέρκυρα | φθηνές πτήσεις | airshop.gr\nΑεροπορικά εισιτήρια για Κέρκυρα. Πτήσεις και Δρομολόγια\nΑεροπορικές εταιρείες που πραγματοποιούν πτήσεις προς Κέρκυρα\nΑεροπορικά Εισιτήρια Ευρώπη Ελλάδα Κέρκυρα\nΑεροπορικά εισιτήρια Κέρκυρα\nΒρες φθηνά αεροπορικά εισιτήρια για Κέρκυρα, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις προς Κέρκυρα. Οι πιο φθηνές πτήσεις για Κέρκυρα γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις για Κέρκυρα. Εδώ θα βρεις όλες τις low cost αεροπορικές εταιρείες που πραγματοποιούν πτήσεις για Κέρκυρα καθώς και τα τακτικά δρομολόγια όλων των αεροπορικών εταιρειών για Κέρκυρα με πτήσεις όλη την διάρκεια του χρόνου. Απευθείας πτήσεις για Κέρκυρα ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια για Κέρκυρα συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια προς Κέρκυρα. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι προς Κέρκυρα, αεροπορικές εταιρείες που πραγματοποιούν πτήσεις για Κέρκυρα, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις για Κέρκυρα.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια για Κέρκυρα και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!\nΚέρκυρα: Η αυτοκράτειρα του Ιονίου\nΣε διεθνές τουριστικό κέντρο έχει μετατραπεί τα τελευταία χρόνια το μυθικό νησί των Φαιάκων, η Κέρκυρα. Η απαράμιλλες φυσικές ομορφιές της Κέρκυρας σε συνδυασμό με τους πολιτισμούς που την έχουν προσεγγίσει ανά τους αιώνες και άφησαν έντονα τα πολιτιστικά τους στοιχεία ικανοποιούν και τους πιο απαιτητικούς. Το παλιό τμήμα της Κέρκυρας είναι από τα πιο γραφικά μέρη, με τα χαρακτηριστικά καλντερίμια της γνωστά σε όλους και χιλιοτραγουδισμένα.\n«Κέρκυρα, Κέρκυρα με το Ποντικονήσι…» Ένας καταπράσινος βράχος, καταμεσής της θάλασσας, αποτελεί το σήμα κατατεθέν της Κέρκυρας χρόνια τώρα. Ωστόσο τόπος μαγευτικής ομορφιάς, αλλά και από τα πιο γνωστά της αξιοθέατα της Κέρκυρας, είναι και το κοσμοπολίτικο Κανόνι. Άλλο χαρακτηριστικό στοιχείο είναι και η πλατεία Σπιανάδα απέναντι από το Παλιό φρούριο που αξίζει να επισπευτείς. Το σημάδι της στο νησί άφησε και η Αυτοκράτειρα Σίσσυ με το «Αχίλλειον» που ήταν η κατοικία της τα τελευταία χρόνια της ζωής της.\nΗ ακτογραμμή της Κέρκυρας στολίζεται από παραλίες που σε κάνουν να αναρωτιέσαι πόσες αποχρώσεις μπορεί να έχει το μπλε. Μερικές από αυτές είναι το Σιδάρι, η περιοχή της Παλαιοκαστρίτσας, οι Μπενίτσες , ο Χαλικούνας και άλλες πολλές. Μετά το μπάνιο σου πρέπει οπωσδήποτε να δοκιμάσεις τα παραδοσιακά Κερκυραϊκά εδέσματα όπως μπακαλιάρο αγιάδα, παστιτσάδα, στουφάδο, φογάτσα και χορδές.\nΌμως το να τα περιγράφουμε δεν αρκεί! Αγόρασε αεροπορικά εισιτήρια για Κέρκυρα μέσω του airshop.gr και βρες τις πιο οικονομικές λύσεις!\nΦθηνές πτήσεις προς Κέρκυρα\nΤα αεροπορικά δρομολόγια που βρέθηκαν με τις φθηνότερες πτήσεις προς Κέρκυρα\n18:10 Αθήνα [ATH]\n19:10 Κέρκυρα [CFU]\n14:30 Κεφαλλονιά [EFL]\n15:50 Κέρκυρα [CFU]\n15:50 Θεσσαλονίκη [SKG]\n16:50 Κέρκυρα [CFU]\n06:00 Βερολίνο [TXL]\n09:25 Κέρκυρα [CFU]\n17:05 Stansted [STN]\n22:10 Κέρκυρα [CFU]\n12:25 Κέρκυρα [CFU]\n13:30 Southend [SEN]\n09:00 Ηράκλειο [HER]\n1 Στάση 4h 50mins\n13:50 Κέρκυρα [CFU]\n18:30 Κέρκυρα [CFU]\n1 Στάση 14h 0mins\nΔημοφιλείς προορισμοί προς Κέρκυρα Ι. Καποδίστριας\nΟι πόλεις από τις οποίες αναζητούν περισσότερο πτήσεις προς Κέρκυρα Ι. Καποδίστριας\nΚέρκυρα Ι. Καποδίστριας από Αθήνα\nΚέρκυρα Ι. Καποδίστριας από Θεσσαλονίκη\nΚέρκυρα Ι. Καποδίστριας από Ηράκλειο\nΚέρκυρα Ι. Καποδίστριας από Χανιά\nΚέρκυρα Ι. Καποδίστριας από Αλεξανδρούπολη\nΚέρκυρα Ι. Καποδίστριας από Κεφαλλονιά\nΚέρκυρα Ι. Καποδίστριας από Σάμος\nΚέρκυρα Ι. Καποδίστριας από Ρόδος\nΚέρκυρα Ι. Καποδίστριας από Καλαμάτα\nΚέρκυρα Ι. Καποδίστριας από Μυτιλήνη\nΚέρκυρα Ι. Καποδίστριας από Λάρνακα\nΚέρκυρα Ι. Καποδίστριας από Ντίσελντορφ\nΚέρκυρα Ι. Καποδίστριας από Φρανκφούρτη\nΚέρκυρα Ι. Καποδίστριας από Μόναχο\nΚέρκυρα Ι. Καποδίστριας από Αμβούργο\nΚέρκυρα Ι. Καποδίστριας από Πάφος\nΚέρκυρα Ι. Καποδίστριας από Εδιμβούργο\nΚέρκυρα Ι. Καποδίστριας από Αννόβερο\nΚέρκυρα Ι. Καποδίστριας από Λονδίνο\nΚέρκυρα Ι. Καποδίστριας από Νυρεμβέργη\nΔημοφιλείς προορισμοί από Κέρκυρα Ι. Καποδίστριας\nΜήπως ψάχνεις πτήσεις από Κέρκυρα Ι. Καποδίστριας\nΚέρκυρα Ι. Καποδίστριας προς Αθήνα\nΚέρκυρα Ι. Καποδίστριας προς Θεσσαλονίκη\nΚέρκυρα Ι. Καποδίστριας προς Ηράκλειο\nΚέρκυρα Ι. Καποδίστριας προς Χανιά\nΚέρκυρα Ι. Καποδίστριας προς Αλεξανδρούπολη\nΚέρκυρα Ι. Καποδίστριας προς Ζάκυνθος\nΚέρκυρα Ι. Καποδίστριας προς Ρόδος\nΚέρκυρα Ι. Καποδίστριας προς Σαντορίνη\nΚέρκυρα Ι. Καποδίστριας προς Κεφαλλονιά\nΚέρκυρα Ι. Καποδίστριας προς Μυτιλήνη\nΚέρκυρα Ι. Καποδίστριας προς Αμβούργο\nΚέρκυρα Ι. Καποδίστριας προς Λονδίνο\nΚέρκυρα Ι. Καποδίστριας προς Κολωνία\nΚέρκυρα Ι. Καποδίστριας προς Μόναχο\nΚέρκυρα Ι. Καποδίστριας προς Ντίσελντορφ\nΚέρκυρα Ι. Καποδίστριας προς Φρανκφούρτη\nΚέρκυρα Ι. Καποδίστριας προς Λάρνακα\nΚέρκυρα Ι. Καποδίστριας προς Ρώμη\nΚέρκυρα Ι. Καποδίστριας προς Νυρεμβέργη\nΠρόγνωση καιρού για Κέρκυρα


DW : Το 89% των Ελλήνων θεωρεί ανώτερο τον ελληνικό πολιτισμό - Ειδήσεις - νέα - Το Βήμα Online\nDW : Το 89% των Ελλήνων θεωρεί ανώτερο τον ελληνικό πολιτισμό\nΕπίμαχα ζητήματα όπως η κοινωνική αποδοχή μουσουλμάνων ή ο γάμος ομοφυλόφιλων διχάζουν τη δυτική και την ανατολική Ευρώπη, διαπιστώνει έκθεση του αμερικανικού ερευνητικού ινστιτούτου Pew\nΤο τείχος που χώριζε την Ευρώπη σε δυτική και ανατολική κατέρρευσε το 1989 μαζί με τα κομμουνιστικά καθεστώτα. Εδώ και 30 σχεδόν χρόνια δεν υπάρχουν πια περιορισμοί στις μετακινήσεις των ευρωπαίων πολιτών. Όμως οι πολιτιστικές και ιδεολογικές διαφορές μεταξύ Δύσης και Ανατολής παραμένουν σε πολλά ζητήματα.\nΈκθεση του αμερικανικού ερευνητικού κέντρου Pew για την Ευρώπη δείχνει ότι οι διαφορές σε επίμαχα ζητήματα, όπως είναι για παράδειγμα η κοινωνική αποδοχή των μουσουλμάνων, των Εβραίων ή του γάμου μεταξύ ομοφυλόφιλων, εξαρτώνται από τη χώρα ή ακόμα και την περιοχή.\nΣε ερώτηση σχετικά με την αποδοχή ενός μουσουλμάνου από μια χριστιανική οικογένεια μετά από γάμο, το 82% των Νορβηγών απαντά θετικά. Παρόμοιο είναι και το ποσοστό των Σουηδών (80%), των Ολλανδών (88%) και των Βέλγων (77%). Γερμανοί, Αυστριακοί και Ελβετοί απαντούν «ναι» σε ποσοστό γύρω στο 55%. Οι Έλληνες, οι Πολωνοί, οι Βούλγαροι και Ρουμάνοι μπορούν να φανταστούν έναν μουσουλμάνο ως γαμπρό ή νύφη στην οικογένειά τους κατά 33% ενώ οι Τσέχοι μόλις κατά 12%.\nΟι ερωτηθέντες σε όλες τις χώρες εμφανίζονται πιο ανεκτικοί απέναντι στους Εβραίους. Σχεδόν το 96% των Ολλανδών μπορούν να φανταστούν Εβραίους ως μέλη της οικογένειάς τους, ενώ στη Γερμανία, που ευθύνεται για την εξόντωση των Εβραίων της Ευρώπης, το ποσοστό βρίσκεται στο 69%. Το χαμηλότερο ποσοστό αποδοχής 37% κατέγραψαν οι ερευνητές στην Βοσνία, όπου το μουσουλμανικό στοιχείο είναι ιδιαίτερα έντονο.\nΟι Ρώσοι αναποφάσιστοι στο ζήτημα του διαχωρισμού κράτους-εκκλησίας\nΔιαφορές μεταξύ Δύσης και Ανατολής υπάρχουν μεταξύ των χωρών και στην αξιολόγηση των πολιτισμών. Το 89% των Ελλήνων για παράδειγμα είναι πεπεισμένο για την ανωτερότητα του ελληνικού πολιτισμού, ακολουθούν οι Ρώσοι με 69%, η Γερμανία βρίσκεται στο 45%, ενώ τις τελευταίες θέσεις καταλαμβάνουν οι Ολλανδοί (31%), οι Βέλγοι (21%) και οι Ισπανοί (20%).\nΧάσμα παρατηρείται μεταξύ ανατολικής και δυτικής Ευρώπης στο ζήτημα του γάμου μεταξύ ομοφυλόφιλων. Σουηδοί, Δανοί και Ολλανδοί σε ποσοστό από 86% μέχρι 88% βλέπουν τον γάμο θετικά. Ακολουθούν χώρες όπως η Γερμανία με 77%, η Τσεχία με 65%. Αντίθετα οι Πολωνοί απορρίπτουν σε ποσοστό σχεδόν 60% τους γάμους ομοφυλόφιλων, οι Ρουμάνοι κατά 76% και οι Ρώσοι κατά 80%.\nΣτο ζήτημα του διαχωρισμού κράτους και εκκλησίας οι διαφορές είναι μικρότερες μεταξύ Δύσης και Ανατολής. Τα υψηλότερα ποσοστά υπέρ του διαχωρισμού καταγράφουν οι ερευνητές του κέντρου Pew σε Σουηδία και Φινλανδία με 80% και 77% αντίστοιχα. Σχεδόν όλοι οι πολίτες στην Ευρώπη θεωρούν θετικό τον διαχωρισμό κράτους και εκκλησίας. Αναποφάσιστοι στο ζήτημα αυτό εμφανίζονται κυρίως οι Ρώσοι, οι Λευκορώσοι και οι Βούλγαροι με 50%. Αντίθετα χώρες όπως η Γεωργία και η Αρμενία θεωρούν σε ποσοστό 52% και 59% αντίστοιχα ότι ορθώς το κράτος στηρίζει τη θρησκεία.\nΗ έκθεση των αμερικανών ερευνητών επιβεβαιώνει ότι μεταξύ ανατολικής και δυτικής Ευρώπης υπάρχει ένα ιδεολογικό χάσμα. Παράλληλα όμως διαπιστώνουν διαφορές και στο εσωτερικό των ευρωπαϊκών χωρών στα επίμαχα ζητήματα.


ΓΟΝΕΙΚΗ ΙΣΟΤΗΤΑ - EQUAL PARENTING: Μαρτίου 2014\nΠαιδιά δίχως γάμο, μνημόνιο και διαζύγια\nΦαίνεται ότι την τελευταία τετραετία της κρίσης οι Ελληνες σταμάτησαν να παίρνουν τόσο εύκολα την απόφαση για διαζύγιο και να το ξανασκέφτονται\nΜελέτη που πραγματοποιήθηκε από την ερευνήτρια Εφη Σίμου, του Τομέα Επιδημιολογίας και Βιοστατιστικής της Εθνικής Σχολής Δημόσιας Υγείας (ΕΣΔΥ) με τη συμμετοχή στη στατιστική ανάλυση της Ελευθερίας Καναβού και με βάση ανάλυση στοιχείων της ΕΛΣΤΑΤ και του ΑΕΠ από το 1995 έως και το 2011, δείχνει ξεκάθαρα ότι τα τελευταία τέσσερα χρόνια της κρίσης υπάρχει εμφανέστατη πτώση των διαζυγίων.\nΚαι όλα αυτά την ώρα που η οικογένεια, πυρηνική ή διευρυμένη, στη χώρα μας αποτέλεσε σε πολλές εποχές το συνεκτικό δίχτυ που συγκράτησε τον ευρύτερο κοινωνικό ιστό. «Ο θεσμός της οικογένειας αποτέλεσε για χρόνια το βασικό κύτταρο της οργανωμένης κοινωνικής συμβίωσης. Η παραδοσιακή μορφή οικογένειας τα τελευταία χρόνια φαίνεται να υφίσταται μετασχηματισμό όχι μόνο λόγω των νέων τύπων-συμφώνων συμβίωσης, αλλά και λόγω της ραγδαίας αύξησης των διαζυγίων που κάνουν πλέον τους γάμους να μη διαρκούν μια ζωή», εξηγεί η κ. Σίμου.\nΟι αλλαγές που έχουν επέλθει στις τσέπες μας επηρεάζουν όμως ακόμη και τον τρόπο που επιλέγουμε να παντρευτούμε. Πλέον οι Ελληνες γυρίζουν την πλάτη στους ακριβούς θρησκευτικούς γάμους και προτιμούν να περάσουν την πόρτα του δημαρχείου με διαδικασίες-εξπρές και χωρίς πολλά έξοδα. Η έρευνα καταγράφει αύξηση στους πολιτικούς γάμους τα χρόνια της κρίσης και δραστική μείωση των θρησκευτικών γάμων.\nΟπως φαίνεται στο διάγραμμα «ΑΕΠ και δείκτες γαμηλιότητας» η τυπολογία των γάμων φαίνεται να έχει επηρεαστεί και από την οικονομική κρίση. Οι γάμοι ανά κάτοικο φαίνεται ότι είχαν μείνει σταθεροί για παραπάνω από μία δεκαετία, δηλαδή 5 γάμοι ανά 1.000 κατοίκους, περίπου 50.000 έως 60.000 γάμοι το χρόνο. Παρ' όλα αυτά οι θρησκευτικοί γάμοι άρχισαν να μειώνονται από 3,39 (43.601) που ήταν το 2005 στο 2,63 (28.472) το 2011. Η τάση αυτή συνοδεύτηκε από αύξηση του ποσοστού των πολιτικών γάμων από 1,57 (17.442) το 2005 σε 2,46 (26.627) το 2011.\nΔηλαδή οι πολιτικοί γάμοι έφτασαν σχεδόν στο ίδιο ποσοστό με τους θρησκευτικούς γάμους. Η ερευνήτρια περιγράφει: «Θα μπορούσε να πει κανείς ότι πλέον οι Ελληνες δεν παντρεύονται λόγω του γεγονότος ότι ένας θρησκευτικός γάμος κοστίζει πολύ περισσότερο σε σχέση με έναν πολιτικό ή γιατί το πρότυπο της οικογένειας έχει αλλάξει και στην Ελλάδα λόγω ευρύτερων κοινωνικών μετασχηματισμών. Σε κάθε περίπτωση η επιλογή είναι προσωπική υπόθεση που υπαγορεύεται από προσωπικούς, κοινωνικούς οικονομικούς και ευρύτερους πολιτισμικούς παράγοντες».\nΤο Μνημόνιο όμως οδηγεί πολλά ζευγάρια στο να αποκτούν παιδί χωρίς... στεφάνι. Από την έρευνα προκύπτει ότι υπάρχει αυξητική τάση στις γεννήσεις εκτός γάμου. «Οι αλλαγές στο παραδοσιακό πρότυπο οικογένειας φαίνεται να συνοδεύονται όπως ήταν αναμενόμενο και από αύξηση του αριθμού των εκτός γάμου γεννήσεων, οι οποίες παρουσιάζουν έντονη ανοδική τάση από 0,49 (5.485) το 2005 σε 0,73 (7849) το 2011. Αύξηση που και πάλι συνδέεται με την πτώση του ΑΕΠ» εξηγεί η Εφη Σίμου.\nΙΩΑΝΝΗΣ ΤΖΙΦΑΣ (δικηγόρος Αθηνών)\n«Εχουν παγώσει τα διαζύγια»\n«Η κρίση έχει αφήσει τα σημάδια της και στα δικαστήρια, αφού οι σχετικές διαδικασίες έκδοσης διαζυγίων έχουν στην ουσία παγώσει. Είναι χαρακτηριστικό ότι περισσότερο από το 50% των αιτήσεων διαζυγίων, είτε αυτό αφορά σε αντιδικία είτε στη συναινετική διαδικασία, δεν συζητούνται λόγω έλλειψης χρημάτων των ζευγαριών. Η προσωπική μου εμπειρία δείχνει ότι πολλά ζευγάρια που ουσιαστικά έχουν χωρίσει παραμένουν κάτω από την ίδια στέγη γιατί δεν έχουν χρήματα να μετεγκατασταθεί κάποιος εκ των συζύγων».\nΜΙΝΑ ΚΑΝΤΑΡΟΥ (ψυχοθεραπεύτρια)\n«Συμβίωση σαν συμφωνία»\n«Η αλήθεια είναι ότι όταν έχουμε δύσκολες οικονομικές συνθήκες δύο τινά συμβαίνουν: από τη μία έχουμε τη θετική πλευρά κατά την οποία τα ζευγάρια έρχονται πιο κοντά. Κάποιες οικογένειες δένονται και αντιμετωπίζουν το πρόβλημα ως ομάδα, ενισχύοντας το θεσμό.\nΚαι από την άλλη, υπάρχει ο αρνητικός παράγοντας όπου πολλοί σκέφτονται διπλά και τριπλά να χωρίσουν λόγω των εξόδων. Γίνεται δηλαδή μια συμβίωση σαν συμφωνία. Είναι κάτι που πια συμβαίνει πολύ συχνά, το αντιμετωπίζω καθημερινά στο ιατρείο μου.\nΟταν και οι δύο πλευρές θεωρούν ότι αυτό τους συμφέρει, τότε μπορεί ο καθένας να κάνει τη ζωή του. Απαραίτητη προϋπόθεση όμως είναι να υπάρχει κοινή συνεννόηση».\nΕτικέτες Επιστημονικά, Νέα\nΚαλείστε όλοι, μέλη και φίλοι να παρευρεθείτε στην έναρξη εργασιών του γραφείου μας, στην Αθήνα, Φωκίωνος Νέγρη 64 - 1ος όροφος.\nΤην Τετάρτη 12 Μαρτίου 2014 από ώρα 10πμ έως το βράδυ, αλλά και την επομένη, Πέμπτη 13 Μαρτίου 2014, από ώρα 10πμ έως και το βράδυ επίσης. www.sos-sygapa.eu\nΑναρτήθηκε από ΠΟΛΙΤΗΣ στις 12:40 μ.μ. Δεν υπάρχουν σχόλια:


ΖΕΙΔΩΡΟΝ: Κοινωνίες ελεύθερες από ναρκωτικά ή με ελεύθερα ναρκωτικά;\nΓ. Παπανδρέου και Κόφι Αννάν ιδρυτικά μέλη της Global Commission on Drug Policy\nΓράφει ο Ηλίας Μιχαλαρέας*\nΤα τελευταία χρόνια, βρίσκεται σε εξέλιξη μια προσπάθεια για να αλλάξει η παγκόσμια στάση απέναντι στην χρήση ναρκωτικών ουσιών.\nΒασικός σκοπός αυτής της προσπάθειας είναι να απελευθερωθεί η χρήση και σε ορισμένες περιπτώσεις και η καλλιέργεια ψυχοτρόπων ουσιών (βλ. κάνναβη).\nΕπιστρατεύτηκανλοιπόν, προσωπικότητες,δημοσιογράφοι,ειδικοί επιστήμονες, πρώην πρωθυπουργοί…. Όλοι αυτοί, προσπαθούν να μας πείσουν πως όσοι δεν συμφωνούν με τις απόψεις τους είναι, οπισθοδρομικοί, αρτηριοσκληρωτικοί, βλάκες… και κυρίως μειοψηφία.\nΠροφανώς, επειδή γνωρίζουν πως τα άτομα έχουν την τάση να προσαρμόζονται στις πλειοψηφίες για περισσότερη βεβαιότητα και ασφάλεια. Δια μέσου του διαδικτύου και με όπλο την συντριπτική πλειοψηφία των Μ.Μ.Ε, αντιστρέφουν την πραγματικότητα και επιλέγουν ή παραποιούν τις πληροφορίες.\nΟ Κόφι Αννάν, είναι μέλος της Διεθνούς Επιτροπής για τις Πολιτικές των Ναρκωτικών ( GCPD ). Ιδρυτικό μέλος της 25μελούς αυτής Διεθνούς Επιτροπής, που ιδρύθηκε το 2011, είναι και ο πρώην πρωθυπουργός Γ. Παπανδρέου, ο πρώην πρόεδρος της Κολομβίας Cesar Gaviria, ο πρώην πρόεδρος του Μεξικού Ernesto Zedillo….\nΘα μπορούσαμε για πολύ ακόμα να επικαλούμαστε ανάλογες αποφάσεις, αλλά δεν είναι εδώ το ζήτημα. Ο βασικός σκοπός των εμπνευστών της απελευθέρωσης της χρήσης ναρκωτικών είναι, να μην υπάρχουν στο μέλλον τέτοια συμπεράσματα.\nΘα πρέπει , δηλαδή, να ελέγχουν απόλυτα θεσμικούς και μη φορείς, την κοινή γνώμη,και εάν είναι δυνατόν και τις προσωπικές απόψεις.\nΓια το λόγο αυτό δημιουργήθηκε η Global Commission on Drug Policy (GCDP) ιδρυτικό μέλος της οποίας είναι, όπως είπαμε, ο Γ. Παπανδρέου και ο Κόφι Αννάν.\nΕτικέτες Κόφι Αννάν, Ναρκωτικά, ΟΗΕ, Παπανδρέου Γ., Global Commission on Drug Policy


Νέα πυρά από Λουκασένκο: ο covid19 έγινε εργαλείο ελέγχου! Ευνόησε δισεκατομμυριούχους-Φόρουμ Νταβός,Big Pharma κ.α. Πιστεύετε πως αυτή η μαφία θα εγκαταλείψει τα τρις κέρδη; (βίντεο) - Αναζητήσεις\nΝέα πυρά από Λουκασένκο: ο covid19 έγινε εργαλείο ελέγχου! Ευνόησε δισεκατομμυριούχους-Φόρουμ Νταβός,Big Pharma κ.α. Πιστεύετε πως αυτή η μαφία θα εγκαταλείψει τα τρις κέρδη; (βίντεο)\nΝέα πυρά από Λουκασένκο: ο covid19 έγινε ένα εργαλείο ελέγχου! Ευνόησε τους δισεκατομμυριούχους-Φόρουμ Νταβός,Big Pharma κ.α. Διέταξαν το λαό να ”Μείνει Σπίτι”,αντικατέστησαν την πραγματικότητα με εικονική και σας χαπάκωσαν. Και πιστεύετε πως αυτή η μαφία θα εγκαταλείψει τα τρις κέρδη;\nΝέα πολεμική κατά της παγκόσμιας ελίτ για την πανδημία εξαπέλυσε ο Πρόεδρος Λευκορωσίας Λουκασένκο σε ομιλία του στις 28 Ιανουαρίου 2022.Μεταξύ άλλων τόνισε:\nO κορωναιός έγινε τώρα ένα εργαλείο ελέγχου. Εδώ και 2 χρόνια πρόβλεψα ότι θα φθάναμε εδώ. O Covid19 ευνόησε τους δισεκατομμυριούχους όλου του κόσμου των οποίων ο πλούτος τεράστια αυξήθηκε. Η ψαλίδα ανάμεσα στους πιο πλούσιους και τον υπόλοιπο πληθυσμού άνοιξε ακόμη περισσότερο. Οι πλούσιοι έγιναν πλουσιότεροι και οι φτωχοί φτωχότεροι. Το Φόρουμ του Νταβός, οι βιομηχανίες πληροφορικής και οι φαρμακοβιομηχανίες αποκόμισαν τα περισσότερα κέρδη. Kαι είναι προς το παρόν διασυνδεδεμένες.\nΜε άλλα λόγια διέταξαν το λαό να μείνει σπίτι, σας έδωσαν μηχανήματα, αντικατέστησαν την πραγματικότητα με μια εικονική πραγματικότητα και σας υποκίνησαν να χαπακωθείτε. Και πιστεύετε πως αυτή η μαφία θα εγκαταλείψει τα τρισεκατομμύρια κέρδη;\nLe président Biélorusse Loukachenko lors d’un discours le 28 janvier 2022 ⤵ pic.twitter.com/4KlMljjiZe\n— anaïs tea (@Anaiss_tea) January 29, 2022\nΔείτε ακόμα: Ο Τ. Τριντό κρύφτηκε σε μυστική τοποθεσία – Τα Καναδικά ΜΜΕ προσπαθούν να μειώσουν το “Freedom Convoy” με ευφάνταστες κατηγορίες!


Η ανεξέλεγκτη μεγέθυνση της ΒΙΑΛ * (ΒΙΝΤΕΟ) - e-synews.gr\nΣάββατο, 22 Ιανουαρίου, 2022, 1:54 ΜΜ\nΑρχική ΑΜΥΝΑ ΑΣΦΑΛΕΙΑ Η ανεξέλεγκτη μεγέθυνση της ΒΙΑΛ * (ΒΙΝΤΕΟ)\nΓια φύλαξη συνόρων μήπως και περιοριστούν οι ροές, ούτε συζήτηση!. Η δημιουργία ΠΡΟΚΕΚΑ και δήθεν "κλειστών" κέντρων προτείνεται σαν το "κλειδί" που θα ανοίξει τον δρόμο στις επιστροφές .Στην Μόρια και στην Κώ λειτουργεί ΠΡΟΚΕΚΑ. Πόσες άραγε επιστροφές έγιναν με την νέα κυβέρνηση τους τελευταίους μήνες;\nΤε.11-Δεκ12-2019 - 22:39\nΓια φύλαξη συνόρων μήπως και περιοριστούν οι ροές, ούτε συζήτηση!. Η δημιουργία ΠΡΟΚΕΚΑ και δήθεν “κλειστών” κέντρων προτείνεται σαν το “κλειδί” που θα ανοίξει τον δρόμο στις επιστροφές .Στην Μόρια και στην Κώ λειτουργεί ΠΡΟΚΕΚΑ. Πόσες άραγε επιστροφές έγιναν με την νέα κυβέρνηση τους τελευταίους μήνες;\nΕπόμενο άρθροΚρίση στον Έβρο: Η Άγκυρα δοκιμάζει τις αντιδράσεις των ελληνικών ΕΔ – Πολλά μείζονα επεισόδια μέσα σε 18 μήνες


Πέμπτη ξεκαθαρίζει του Δημούτσου - Onsports.gr\nΚώστας Ζοργιός 24 Αυγούστου 2011, 15:48\nΠέμπτη ξεκαθαρίζει του Δημούτσου\nΜέχρι αύριο Πέμπτη (25/08) αναμένεται να έχει μείνει ελεύθερος από τον Παναθηναϊκό ο Ελίνι Δημούτσος ώστε να ολοκληρωθεί η μεταγραφή του στον Ατρόμητο.\nΗ ομάδα του Περιστερίου τα έχει βρει σε όλα με τον 23χρονο μέσο στον οποίο όμως έχει ξεκαθαρίσει ότι δεν προτίθεται να τον αποκτήσει ως δανεικό, αλλά ότι υπογραφές θα πέσουν μόνο εάν και εφόσον μείνει ελεύθερος. Κάτι που λογικά θα έχει ξεκαθαρίσει μέχρι αύριο.\nΟ Δημούτσος δεν προορίζεται για τη δεξιά πτέρυγα, αλλά για τον άξονα και θα προσφέρει μία ακόμα λύση στον Γιώργο Δώνη, που ήδη έχει στη φαρέτρα του τέσσερις παίκτες για δύο θέσεις.\nΟι λόγοι για τους οποίους ο Ατρόμητος αποφάσισε να κινηθεί για την απόκτηση του Δημούτσου είναι δύο. Ο πρώτος αφορά στο γεγονός ότι το ερχόμενο καλοκαίρι (ίσως και τον Γενάρη) θα αποχωρήσει από την ομάδα ο Ανδρέας Τάτος, ενώ ο δεύτερος έγκειται στο ταλέντο του παίκτη και στις δυνατότητες εξέλιξεις που έχει. Με απλά λόγια, οι Περιστεριώτες θέλουν να επενδύσουν στον Δημούτσο αποκτώντας τον ουσιαστικά με το ελάχιστο δυνατό κόστος.


Νέες συμβάσεις-γαλέρας με καθαρίστριες στο υπ. Εργασίας – Arouraios.gr – Ειδήσεις\nΝέες συμβάσεις-γαλέρας με καθαρίστριες στο υπ. Εργασίας\nNέες προσλήψεις ατόμων για καθαριότητα και φύλαξη με ειδικές συμβάσεις – τύπου γαλέρας – προβλέπει τροπολογία του υπουργείου Εργασίας που κατατέθηκε την Τετάρτη στο σχέδιο νόμου για την αντιμετώπιση της ανθρωπιστικής κρίσης.\nΣύμφωνα με την τροπολογία όλες οι υπηρεσίες του υπ. Εργασίας, τα ασφαλιστικά ταμεία καθώς και άλλα Νομικά Πρόσωπα Δημοσίου και Ιδιωτικού Δικαίου που εποπτεύονται από αυτό μπορούν με υπουργική απόφαση – κατά παρέκκλιση των ισχυουσών διατάξεων – για τις ανάγκες καθαριότητας και φύλαξης των κτιρίων ευθύνης τους να συνάπτουν ατομικές συμβάσεις μίσθωσης έργου ή παροχής υπηρεσιών μέχρι τις 31.12.2017.\nΟι συμβάσεις που συνεχίζουν να υπογράφονται εδώ και ένα χρόνο προβλέπουν συνδυασμό τριών καθεστώτων εργασίας σε συσκευασία ενός – κοινώς αχταρμάς. Δηλαδή η αμοιβή των υπαλλήλων θα βασίζεται στο ενιαίο μισθολόγιο του δημοσίου, αλλά οι υπάλληλοι θα πληρώνονται με μπλοκάκι παροχής υπηρεσιών που σημαίνει φόρος 20% και απόδοση ΦΠΑ αλλά θα ασφαλίζονται στο ΙΚΑ αντί στον ΟΑΕΕ. Ο καθαρός μισθός που μένει στο πορτοφόλι είναι 400 έως 450 ευρώ για 6ωρη απασχόληση. Οι συμβάσεις δεν προβλέπουν επιδόματα, ωράριο και άδειες ενώ αναγράφεται ρητά ότι το σύνολο της μικτής αμοιβής δε θα υπερβαίνει το μισθό που ελάμβανε ο απασχολούμενος όταν εργαζόταν υπό τον ιδιώτη εργολάβο σε συνεργείο καθαρισμού.


Μαθήτρια σχολείου ετών… 90! – Messinia Radio\nΕξίσου περήφανος δηλώνει και ο γυμνασιάρχης του σχολείου, ο Ντέιβιντ Κινιάντζουι, λέγοντας πως «η Γκόγκο αποτελεί παράδειγμα για όλους τους συμμαθητές της. Αποτελεί ευλογία για εμάς να την έχουμε μαζί μας, όλοι οι μαθητές την λατρεύουν». Μάλιστα, πλέον η Σιτιενέι κατέχει επισήμως τον τίτλο της πιο ηλικιωμένης μαθήτριας της υφηλίου. Η προηγούμενη κάτοχος του ρεκόρ ήταν επίσης γυναίκα και –συμπτωματικά- επίσης Κενυάτισσα, η Κιμάνι Μαρούγκε που ξανακάθισε στα θρανία σε ηλικία 84 ετών και πέθανε πέντε χρόνια μετά.\nPrevious ArticleΓιατί φωνάζουμε όταν πονάμε;\nNext Article Μια πόλη βαμμένη μπλε!


chevron_right Eye Cream Anti-Wrinkle Frezyderm 15ml\n22,27 € (με Φ.Π.Α.). 31,81 € -30% 17,96 € (χωρίς Φ.Π.Α.)\nΑντιρυτιδική κρέμα για την περιοχή γύρω από τα μάτια, που μειώνει τις ρυτίδες ενώ συσφίγγει και αναπλάθει την επιδερμίδα της περιοχής. Προσφέρει πλούσια ενυδάτωση και “γεμίζει’’ τις ρυτίδες, καθώς βοηθά έως και 111% στην αναγέννηση των επιδερμικών κυττάρων. Αμέσως θα νιώσετε την επιδερμίδα ενυδατωμένη και ελαστική και θα αποκτήσετε ορατά νεανικό και ξεκούραστο βλέμμα. Κατάλληλη για κάθε ηλικία.\nΧρήση : Καθημερινά πρωί ή/και βράδυ, απλώστε τη σε καθαρή επιδερμίδα, στην περιοχή γύρω από τα μάτια.\n38,27 € 60,75 €